
NORGES FOLK PÅ STIKLESTAD 


Det er så mange som spørr om inntrykket av kirkefesten, 
også da om hvordan det kjentes på Stiklestad. Jeg hadde 
Slett ikke tenkt å skrive om det, men særlig dette om Stikle- 
stad vil jeg gjerne svare på. For dermed er vi ved noget av 
det centrale. 
— Først en kold beregning av hvor mange som var tilstede 
- deroppe. Her har politiet levert et godt grunnlag ved å op- 
lyse at der var parkert 4000 biler, derav 500 lastebiler. (Til 
disse kommer alle de biler som var i fart hele dagen mel- 
lem Verdal og Stiklestad). Regner man nu at der var gjen- 
É  nemsnittlig T personer i hver av bilene (lastebilene ibereg- 
Å net) blir det 28000. Jernbanens og dampskibenes trafikkbe- 
- regning (går ut på 12000. Verdalens befolkning utgjør ca. 
38 000, hvorav man mente at meget over halvdelen var tilstede, 
- men la oss bare regne med 4000 og si at derav er igjen halv- 
- parten beregnet i de parkerte biler, — så blir det samlede 
tall 42000. Og dette skulde endog være en nøktern bereg- 
ning, for bilene hadde nok gjennemsnittlig mer enn T pr 
* vogn. 
; Da ingen av oss har noget sammenligningsmateriale, kunde 
g vi ellers ikke ved inntrykket av folkemassen komme til noget 
mer enn gjetninger, og der er offentlig gjettet like ned til 
20 000; det hadde derfor sin interesse å få tallet nogenlunde 
fiksert på mest mulig nøktern vei. 
Tallet 42000 forteller jo i sig selv ganske meget. Men det 
danner dessuten bakgnunnen for det som ellers er å si. 
- Den største oplevelse på Stiklestad var nemlig folket. 
Den som har en del erfaring fra friluftsstevner, er vant 
til at den folkemasse som står om talerstolen alltid — og 
— desto mer jo større den er — har «frynser» i kanten, nogen som 


g går til og fra, prater litt, tenner pipen o.s.v.; og at der så 0g- 
25 

så i festplassens periferi gjerne ligger grupper i gresset med 
matkurver, prat og latter. På Stiklestad var der intet som 
helst av noget av dette. Så langt øiet rakk bare mennesker 


som var helt innfanget av stunden og fullstendig med. Når: 


man da tenker på tallet, så blir allerede denne samlede op- 
merksomhet et fenomen. 

Men fenomenet blir enda større når man vet hvordan disse 
mennesker hadde strevet og stridt for å komme dit de var. 
Oppe i otta, og for en del: hele natten, hadde de vært. Stor- 
parten hadde ikke fått mat fra morgenen av, og da gudstjene- 
sten ved støtten begynte, var det alt langt over landsens mid- 
dag, klokken var halv to. Dessuten hadde de praktisk talt alle: 
hatt en eller annen ergrelse — der var så mange ting som: 
klikket. Og så stå der i solsteken; mange var alt inne på plas- 


sen fra morgenen av. Da jeg klokken 9 hadde prøve med — 


sangkoret, var der tilsammenlagt mange «kirkealmuer» kom- 
met. Og da klokken hadde sneglet sig til halv to for dem, og 
det begynte, varte så gudstjenesten enda i næsten 5 kvarter. 
Trengsslen var stor, der var ikke tale om å komme hverken 
frem eller tilbake, man var skrudd fast med sin sult og sin 
tretthet. De innbutte hadde det for størstedelen ikke bedre, 
for deres «reserverte plasser» var blitt overskyllet av havet. 

Vilde det vært mer enn menneskelig om iallfall en god del 
av disse 42 000 hadde vært uoplagte, gretne, utålmodige, uro- 
lige — særlig i utkantene, hvor der jo med en slik menneske- 
strøm alitid slenger en del tilfeldig og løst folk? 

Men de var ikke bare rolige og opmerksomme. De var meget 
mer. 

Enhver taler vet om hvordan der stundom går ut en egen 
slags stemthet fra tilhørerskaren. Man merker det uten rik- 
tig å kunne si hvorledes, men det kan også iakttas på enkelte 
rent ytre ting, f. eks. hvorledes de synger, hvorledes de reiser 
sig, hvorledes de i en kirke står under lesning fra alteret o.s.v. 
Hvor der er lang vei fra det sted hvor ledelsen befinner Sig, 
f. eks. fra alteret og ned til skibets utgangsdør, kan man ofte 
se at der er en økende treghet eftersom man kommer nedover, 
— de er likesom litt uforpliktet, litt u-engasjert de der nede 
mot døren eller de helt ute i kirkesvalen. Men på Stiklestad 


var der — tross alle de ting som her vilde gjort det så for- 

klarlig — intet av dette. Og jeg må få si det slik: jeg har 


aldri oplevet en flokk som var så lett å lede, så våre for det 


minste vink, så momentane og så samlet presise i reaksjonen. 
Som forrettende liturg kjente man denne oplevelse av folket, 
av menigheten på Stiklestad fortettet i det øieblikk hendene 
svakt blev løftet til velsignelsen. Det tar jo ofte da en viss tid, 
selv i en kirke, før reise-bevegelsen får forplantet sig over 
det hele, og første del av velsignelsesordene fremsies ofte un- 


der nogen uro. Til tross for at de aller ferreste på Stiklestad 


— hadde fått fatt i noget program, så de visste hvad der skulde 


ak ab rke 2 


si 


komme av liturgiske ledd, var der hver gang en utrolig presis 
deltagelse. Og da nu velsignelsen skulde sies, — det var som 
om de hadde ventet på den, det var som om de hadde sittet 
ferdige. Av de 42 tusen var der benker til 15000, men på 
den annen side av bekken opover skråningen lå der en 5—6000 


i gresset. Det var særlig disse siste tusener som grep mig, 


halvt utenfor det hele som de lå. Deres reisning skjedde så 
raskt og efterfulgtes momentant av en slik lyttende stillhet, 
at det var som om hver sjel åndet mot en. Et billede illustre- 


rer denne folkehavets bevegelse, — det er fugleberget i Nord- 


land når du nærmer dig og efter et løsnet skudd i luften ser 


en sky av fuglevinger dekke himlen. Men her var det til en 


åpnet himmel at denne folkeskyen reiste sig og samlet sig. 

Hvad har det å si at så mange av våre uttenkte arrange- 
menter klikket — når dette ene og centrale: folkehjertet, fant 
sin retning og sin funksjon, uten nogen som helst instruksjon? 
At vi hadde vært klossete, blev nu et bidrag til en langt ster- 
kere åbenbaring av et norsk kristent folk. 

Nathan Söderblom fremhevet det øieblikk da vi sang «Den 
store hvite flokk»; andre har særlig nevnt de sekunder av 


— stillhet til slutt, hvori Stiklestad kirkeklokke fra det fjerne 
— Jød inn over oss med de hellige 9 bedeslag. Dette siste var 

under megen engstelse lagt inn i gudstjenesten. Man vet jo 
— hvor vanskelig det er med stillheten under slike øieblikk. Men 
b her blev der ikke bare den mest fullstendige stillhet — her var 
meget mer. Ja, — jeg skriver det under følelsen av at det 
kan og må bli kritisert som godtroenhet, men jeg skriver det 


4 også i følelsen av en forpliktelse til å stå ved oplevelsen. —: 


det var et bedende folk som stod der på sletten. 

Man vil forstå at nogen hver av oss som ordnet med disse 
gudstjenester og som visste hvor vanskelig det er ved store 
tilstelte festanledninger å få virkelig andakt, med beven tenkte 
på kirkefestene og deres «jubileums-publikum». Kanskje vil 
man forstå at nettop for Stiklestads friluftsgudstjeneste, hvor 
vi ikke engang hadde kirken som andaktsgivende ramme, men 
i stedet landevei og kaféer og bil-leven og ridende politi og 
sveivende kino-optagere og all slags annet både i centrum og 
periferi — kunde være i tvil om det overhodet var forsvarlig 
å fremsi bønner og trosbekjennelse. Vilde det ikke bli en blott 
utvortes «opførelse» av en gudstjeneste? 

Den som hadde gått med slik naturlig forhåndsangst, han 
glemte den ved første møte med dette folk. Jeg kan jo ingen 
ting «bevise», og hverken det som foran er nevnt om still- 
heten eller om stemningen er nok til å bygge på. Men for 
mig står det som sikkert at vi på Stiklestad hadde et bedende 
folk foran oss og omkring oss. Eller skal jeg si: det bad inne 
i dem. De kunde ikke annet. Vi var alle under det veldige. 

Dette er for mig større enn salmesangen, skjønt den er no 
mer kjennbart og maktfullt. Det var underlig når dette syn- 
gende hav en og annen gang ikke var i samme takt, så ett 
hav-område eller en fjord av folkemassen i sin iver og kraft 
var kommet foran de andre (— hele brigaden og de 1000 san- 
gere druknet jo i havet —), da kunde jeg stå på prekestolen 
og kjenne det som mektige havbårer som toppet omkring mig, 
likesom skyllet frem og bar alt med sig på sin gang. 

Kort sagt: jeg ikke bare aldri hadde kunnet tenke mig 
noget slikt, men da det kom, så kom det med en velde og 
en høihet og en skjønnhet som truet med å knuse ens inn- 
trykksevne. Og så var det allikevel så håndfast reelt, det var 
ingen drøm, intet ønske, intet arrangement. Ikke sydlandsk 
brusende og flagrende var det, men sindig og sterkt og enkelt 
norsk, og med en samlethet og fylde som på oss individualist- 
spredte nordmenn virket som om vi aldni før hadde sett Norge 
som et eneste samstemt folk. Var det ikke som vi alle for- 
kynte noget hittil uanet for hverandre? Ikke visste jeg at 
Norge eide dette, men nu kan ingen ta det fra oss, selv om 
vi aldri så meget splitter oss i mellem. Det var alle dalene 

som møttes på sletten, det var alle fjordene som møttes på 
kirkeodden. Og det var alle egenviljene som døptes i sam- 
 fundsbad en hellig stund. 


— Hvordan «forklare» det? Det kan og skal selvfølgelig 
ikke forklares. Det er bare et faktum som vi har stått over- 
for, og som skrev sig selv inn i Norges saga den dag. Stikle- 
stad blev en åbenbaring av evighetsrytmen i det norske folks 


-liv. Han blev pennefører i Snorres fortsettelse, erkebiskopen, 


med ordet om «ett folk på förklaringens berg.» 

Men vi kan nok ha lov å nærme oss til oplevelsens indre år- 
saker. 

Selvfølgelig betyr en så lenge opstemt forventning svært 
meget. Fra vi var barn har Stiklestad betydd noget nær sagt 
mystisk i vårt sinn. (Og det kan være verd å merke at det 
er lidelsen som: her er kjernen). Og dertil nu iår hele jubi- 
leumsforventningen, forberedelsene som avisene daglig skrev 
om hele året forut. Med dette til forklaring kommer vi allike- 
vel til kort. Forventning og forberedelse til store dager har 
vi så ofte hatt i vår tid. Det pleier oftest bli til at man 
efterpå kjenner det hele som no opskrudd — og vender nøk- 
tern tilbake til dagsordenen. Men Stiklestad har vært ster-” 
kere efterpå enn foran — det er der tilstrekkelig av beviser 
for. 

Jeg er opmerksom på det særegent nasjonale ved både Olav 
og dagen. Med rette så de utenlandske deltagere at maken til 
dette kunde intet annet land ha prestert. En — tilmed av hi- 
storisk usikkerhet omgitt — konge som levde og døde i den tid- 
lige middelalder, — avstanden blir tydelig om vi sammenligner 
med svenskenes Gustaf Adolf —, en mann fra en tid uten en- 
hver direkte sammenheng med våre dages mennesker, — og 
så en slik aktualitet i folket idag! Det er uforklarlig uten at! 
folket kjenner sig selv og sin idé inkarnert i ham, ja kjenner 


ham som noget av et program den dag idag. Og her er uten ; 
tvil en av nervene i det som levet på Stiklestad. 


Men heller ikke det nasjonale er på langt nær nok som for- 


— klaring . De av oss som husker store nasjonale festdager — 


slike som denne generasjon har vanskelig for å skape — vi 


g som husker bølgende tusener i jubel og sang for Norge, — vi 


PE 

kan bare si: også dette var der på Stiklestad, men det var bare 
som tenoren i samklang med det øvrige, det gav hverken me- 
Iodi-tonen eller underklangen. Nei, det var ikke det nasjonale, 
det var det hellige som løftet Stiklestad. 

En av de utenlandske sendemenn har offentlig uttalt sin un- 
dring over det hele, og især over at det sterkeste og egentlige 
var kirkefesten, ikke det historisk-nasjonale. Ja, dette er nettop 
pointet. Av det blott folkelig-nasjonale kunde aldri festen blitt 
slik. Der kunde blitt livlig og høistemt overflatefest, men nu 
gikk det hele dypere enn våres alles menneskelige rot — der var 
noget som tok om bunden på vår eksistens. Fortid, nutid og 
fremtid sang på evighetsrytmen. Og hver en av oss hadde sitt 
eget personlige liv engasjert. For det var ikke bare kristen- 
dommen som tradisjon, som fedres arv — skjønt dette jo var 
en mektig tone i sinnene —, men det var kristentro nu, kristen- 
troen for vårt eget liv, slik som vi nu stod der. Ikke i nogen 
særforsamling av kristne foreninger har den kristne tro gitt 
dypere gjenklang, tatt sterkere om tilværelsens grunn enn her. 

Og ikke skal det kunne sies at dette blev lagt folk på lebene 
ved suggererende tale. Det kom fra dem selv. De fikk, mange 
av dem, vite noget om sig selv som de ikke visste. Der brøt no- 
get frem som ingen hadde beregnet, noget som ikke var stem- 
ning, men makt. Vi blev oss bevisst, vi oplevde oss selv som 
et kristent folk. 

Her hverken behøvde eller burde kirketanken nevnes, for den 
levet sterkere og rikere enn i ord. Den levet i det store 
felles møte med Gud. Og den levet i det hjertefellesskap, hvori 
hele landet den dag gikk inn. Hvordan skulde den mann vært 
skapt innvortes som her barikaderte sig med sine særinteres- 
ser? Der er blitt fortalt en rekke typiske trekk fra folkemas- 
sen om hvor gode folk var mot hverandre, de skubbet ikke, men 
de hjalp og delte. Og i dette fellesskap gikk ikke bare de nær- 
værende inn. De visste sig i forbund med utalte skarer over 
det hele land. Deltagere har sagt mig at de uvilkårlig tenkte 
på sine foreldre, sine barn, sine hjem, sine bygder. De lyttet 
Jo, hele det levende Norge lyttet og var et eneste bankende 
hjerte. Dette stod vi ikke og tenkte på, men det var slik, og vi 
visste efterpå at slik hadde det vært ...... Og over våre sinn og 
over vår bønn var den store hvite flokk. 

Dette er kirken — uten ord, men som reell oplevelse. Og 

med alt dette kunde vi stå midt i nutiden, midt i vårt eget fak- 

* tiske liv. En nøktern og åpen erkjennelse av oss selv og av 

vårt folk slik som det er stillet idag, var ikke her en skurrende 
tone i en feststemning, det var et nødvendig ledd for at det 

hele ikke bare skulde bli varmt, men også sant for oss. Stikle- 

stad ikke bare tålte sannheten, men vokste på den. Vi kunde 
være åpne mot hverandre og mot oss selv og mot Gud deroppe 
på Stiklestad. 

Derfor er det ikke forklarlig som et menneskelig festarran- 
 gement, som en psykisk fellesstund, ikke som en tilstrebt amal- 
- gamering av norskdom og kristendom. Det var under Guds 
evige øie vi fant hverandre, og fant vårt folk. Det var kristen- 
dom helt ut og helt op, og i Guds hule hånd lå Norge som et 
skjelvende korn. 

; — Rolig kan vi la avskrive som vår personlige debet en hel 
del feil og mangler og klossetheter — ingen vet mer om alt dette 
enn de som stod midt i det — for det blev gitt oss alle så meget 
mer enn nogen feil ved apparatet kunde forderve. 
Ti dette er det største ved hele kirkefesten — og det gjelder ? 
«også alle dagene i domkirken —: den blev til noget meget mer , 
«nn nogen kunde gjort den til. 


Eivind Berggrav. 


| einig 
| 

KVINNEPROFILER I LYS AV 


EKTESKAPET 


Et foredrag om Hedda Gabler og Rita Almers. 
Av overlæge KRISTEN ÅNDERSEN. 


Det er min hensikt her å trekke frem for Dem et par Ibsen- 
ske kvinneskikkelser. Jeg tror de kan fremby nogen inter- 
esse for den mere inngående analyse. Ikke minst i vår tid. 
Det er Hedda Gabler fra dramaet av samme navn. Og det er 
Rita Almers fra Lille Eyolf. 

Ved flere leiligheter har jeg tidligere talt om Ibsens dikt- 
ning. Kanskje finner De det til slutt litt stereotypt. Det er 
imidlertid, synes jeg ialfall, noget ganske særegent ved Ibsen. 
Man blir ikke så fort ferdig med ham. Han er til enhver tid 
aktuell. Fordi hans diktning henter sitt innhold fra de ufor- 
anderlige sider i menneskevesenet, de sider der springer like 
frem av naturgrunnen og forblir relativt uforandret selv om 
det omgivende miljø forandres betydelig. Nettop de av hans. 
dikterverker der således er sterkt bestemt innenfra og litet 
avhengig av miljøet, nettop de tror jeg vil bli stående som 
klassiske verker i verdenslitteraturen ved siden av dramaer 
som de Goethe og Shakespeare har skapt. Til disse uforgjen- 
gelige verker hører tror jeg i særdeleshet den rekke av under- 
lige, dype og tildels dunkle skuespill der strekker sig fra Ros- 
mersholm til epilogen: Naar vi døde vaaigner. 

Mens jeg nu før vesentlig har talt om Ibsens menn vil jeg: 
idag til en forandring tale om et par av hans kvinner. Så 
stor er forandringen kanskje allikevel ikke. For de Ibsenske 
menn er i aller høieste grad, hvad de er, ut fra de kvinner 
som omgir dem og blir deres livs kvinner. Et forhold Ibsens 
drama iøvrig har tilfelles med livets drama i det hele tatt. 
Det er nok en gammel livslov som har gitt sig uttrykk i det 
gamle kloke spørsmål: Ou est la femme? 

Om Lille Eyolf og om Hedda Gabler vil jeg altså iaften tale- 
litt. Og jeg vil tale om Hedda Gabler først. Fordi jeg gjerne 

vil at vi skal kunne slutte med noget, som dog ikke er bare 


uhygge. 

Hvis De nylig skulde ha lest Lille Eyolf og Hedda Gabler 
og hvis De så skulde ha beskjeftiget Dem noget med alt det 
der i denne tid skrives om psykoanalysen, så tror jeg ikke 
det vil ha undgått Deres opmerksomhet i hvilken grad en 
mann som Henrik Ibsen har foregrepet de anskuelsesmåter, 
som har funnet sitt videnskapelige uttrykk i psykoanalysen, 


slik som den i sin klassiske form er fremstillet av Wiener- 


 lægen Freud. — Det samme gjelder forresten i en utpreget 


grad også en annen av våre store forfattere, Hans Kinck. 

Psykoanalysen er på den ene side en forskningsmetode 
bygget på en bestemt arbeidshypotese. Og den er på den 
annen side for dem, som sogner til den, i regelen kombinert 
med en ganske bestemt livsanskuelse. Nu er der forskjellige 
avskygninger i forskningsmetoden og arbeidshypotesen. Og: 
sammenhengende dermed er der også forskjellige avskygnin- 
ger i livsanskuelsen. Som mange av Dem vil vite er der en 
bestemt psykoanalytisk retning, der har sitt utgangspunkt 
fra Schweizerpresten Pfister. Denne retning står ikke i noget 
motsetningsforhold til religion. Tvertimot: den utnytter psy- 
koanalysen i religionens tjeneste som et ledd i den kristelige 
sjelesorg. Det er nærmest denne retning vår landsmann dr. 
Kristian Schjelderup representerer. Og der er en annen ret- 
ning, den klassiske, utgående fra Freud selv. Den represen- 
terer et helt irreligiøst livssyn. Det er den som virker klarest 
og mest konsekvent på den ikke sakkyndige. Og jeg vil gjerne 
i korte drag tegne dens anskuelsesmåte for Dem, således som 
De blandt annet lærer den å kjenne i Freuds populære fore- 
lesninger over psykoanalysen. 

Den går som bekjent ut på, at der i det sjelelige liv er en 
eneste innenfra virkende kraft, den såkalte hbido. — Libido 
betyr attrå, lyst, især erotisk lyst. Og navnet er med vilje 
valgt nettop fra det erotiske livs område. Tankegangen er 
nemlig den: 

Som der i den såkalte materielle verden er en rekke for- 
skjellige kraftformer som kan overføres den ene i den annen: 


mekanisk arbeide, lys, varme, elektrisitet, således er det også 


i sjelens verden. Den store masse av tilsynelatende uensartede 

sjelelige fenomener synes å vise hen på en uendelighet av 
sjelskrefter. I virkeligheten er der bare een kraft: libido. Een 
kraft, der omformes til de forskjellige kraftytringer. Een kraft 
der gjennemtrenger det hele. Og denne ene kraft er den, der 
har til hensikt å sikre slektens fortsettelse gjennem forplant- 
ningen. I sine ytringsformer kan denne ene kraft se ut som 
var den noget helt annet. For den Freudske psykoanalyse av- 
slører den sig til slutt som en maskeret form for libido. Sitt 
mest karakteristiske uttrykk finner denne synsmåte kanskje 
i vurderingen av barnets forhold til foreldrene. Dette forhold 
som vi alltid har opfattet som noget helt selvstendig er for 
Freudianeren bare et modifisert erotisk forhold. Derfor frem- 
går ut fra dette forhold det for psykoanalytikeren så over- 
ordentlig viktige Ødipuskompleks, De fleste av Dem kjenner 
noget til. 

Nu viser imidlertid psykoanalysen hen på et annet og prak- 
tisk overmåte viktig forhold. Den alltid i aktivitet værende 
libido utløser i sjelen en rekke stemninger og impulser. Disse 
stemninger og impulser dukker op fra det ubevisste sjeleliv. 
Når de så kommer op i bevissthetens lys, blir de kritisk be- 
dømt av individets såkalte moralske jeg. Dette moralske jeg 
er en faktor i sjelelivet av stor betydning. Det bestemmes i 
alt vesentlig ut fra den bestående, kovensjonelle samfunds- 
morals påvirkning av jeg-et. 

Hvis nu de fra det underbevisste sjeleliv opstigende stem- 
ninger og impulser dømmes av det moralske jeg som forkaste- 
lige, blir de som psykoanalysen uttrykker sig: fortrengt. De 
blir støtt ned igjen i underbevisstheten. De blir mere enn 
glemt. De blir for bevisstheten som var de ikke til. Og dog 
lever og virker de nede i underbevissthetens kjeller og frem- 
kaller forstyrrelser i det bevisste personlighetslivs forløp. 
Blandt annet fremkaller disse fortrengte libidinøse komplek- 
ser de sykelige tilstander vi kaller neuroser, populært altså 
det sykdomsområde vi i det daglige liv kaller nervøsitet. Psy- 
koanalysens praktiske opgave er nu den, å gjøre disse for- 
trengte komplekser bevisste igjen, få dem op i dagslyset, la 
bevisstheten og det moralske jeg se på dem og vurdere dem 
og derved bli definitivt ferdig med dem. 

Jeg er personlig ikke enig i den fra den klassiske psyko- 

analyse utgående livsanskuelse. På de vesentligste punkter er 
«jeg uenig i den. Dette utelukker imidlertid ikke, at jeg til- 
kjenner psykoanalysen den største verdi på. flere måter. For 
det første står psykoanalysen for mig som en usedvanlig 
nyttig og fruktbringende arbeidshypotese i psykologien. For 
det annet tror jeg den psykoanalytiske behandling kritisk an- 
vendt er et nyttig hjelpemiddel i den sjelelige lægekunst. Og 
for det tredje tror jeg det er riktig at det erotiske har en 
langt større betydning under personlighetslivets utfoldelse enn 
man tidligere almindelig har ment. Jeg sier almindelig og 
— mener herved sådan i den daglige tankegang. For der er nok 
sikkert mange store diktere og tenkere, der tidligere har sett 
i det vesentlige det samme som Freud nu er kommet til ad 
den psykologisk-videnskapelige forsknings vei. 
p Det er på grunn av denne betoning av det erotiske mo- 
— ments almengyldige betydning jeg har trukket denne psyko- 
Å analytiske metode frem her i aften. Denne betoning finner 
— nemlig den sterkeste støtte i de to dramaer vi vil beskjeftige 
oss med. 
La oss først se litt på Hedda Gabler. 
pr De ser henne for Dem. General Gablers stolte, smukke dat- 
7 ter. Hun er en dame på 29 år. Ansikt og skikkelse edelt og 
fornemt formet. Hudfarven er av en mat blekhet. Øinene er 
$ stålgrå og uttrykker en kold, klar ro. Håret er smukt mel- 
- lembrunt, men ikke synderlig fyldig. Hun er klædt i en smak- 
full, noget løstsittende formiddagsdrakt. — Hun er nettop 
— kommet hjem fra sin bryllupsreise med stipendiat i kultur- 
historie, Jørgen Tesman, en snild, men ubetydelig person, 
hvis velvillige pjat, som De husker, alltid avsluttes med replik- 
ken: «Tenk det, Hedda.» ) 

Så oprulles dramaet i fire akter, der strekker sig over to 
døgn. Det drama, der viser utfoldelsen av Hedda Gablers 
I libido ut fra hennes indre nødvendighet. Hun var som. sagt 
general Gablers stolte og feterte datter. Hver dag red hun med 
sin far sin formiddagstur gjennem byen, beundret av alle. 
I selskapene var hun den omsvermede stjerne. Hun var alltid 
og fremfor alt helt ut den korrekte. Men hun hadde en venn, 

-— Eilert Løvborg, den intelligente, gnistrende, varme, men ad- 
Pa skillig forkomne Eilert Løvborg. Han elsket Hedda Gabler. 

Men han var ikke ut fra sosial bedømmelse den passende mann 
for general Gablers datter. Hun valgte den ubetydelige Jør- 
gen Tesman, fordi han var professoremne, fordi hun hadde inn- 
trykk av, at han vilde kunne gi henne en viss posisjon, og 
fordi tilfellet vilde det, og hun var mett og trett av flirt. — 
Men mens hun i selskapene var den helt korrekte, verdens- 
damen Hedda Gabler, satt hun om eftermiddagen hjemme hos 
generalen, hvor Eilert Løvborg kom i huset. Generalen satt 
ved sine kabaler og de to unge satt i sofaen, tilsynelatende 
fordypet i et album. Det var under disse seanser Hedda Gab- 
lers erotikk kom til utfoldelse. Ved intime spørsmål, der søken- 
de bevegede sig alltid nærmere det forbudne område, fikk hun 
Eilert Løvborg til å fortelle om sine nattlige oplevelser, om 
sin rangel og om sine piker, især om den rødhårede frk. Diana. 
Nettop i denne kretsen omkring det forbudne ligger for Hedda 
Gabler den erotiske utfoldelse. I samme øieblikk Eilert Løv- 
borg overfor henne selv wil gjøre gjeldende det der er den 
erotiske kjærlighets krav viker hun tilbake. Skandalen står 
i samme gøieblikk levende for hennes øie og lammer henne. 
Hun har sin pistolkasse og hun tar sin pitol og truer ham. 
De snakker siden om den situasjon de to. Da innrømmer Hed- 
da Gabler, at hennes største feighet kanskje ikke var at hun 
ikke skjøt. Den største feighet var at hun ikke gav sig hen. 

Så treffer vi henne da igjen på opgjørets dag. Hennes ero- 
tiske karakter er gjennem skuespillets replikker blitt klarlagt 
for oss. Vi treffer henne nu således som hun i kraft av sin 
indre utvikling er blitt. Definitivt er blitt. 

Hvorledes er hun så da? 

Hun er et typisk eksempel på det man betegner som det 
estetiske menneske. Dette Ibsens drama kunde godt ha som 
undertitel denne: et drama om den estetiske. 

De av Dem som har beskjeftiget Dem noget med Søren 
Kierkegaards tenkning vil vite at han opstiller tre stadier i 
menneskelivet: det estetiske, det etiske og det religiøse. Denne 
tredeling er efter ham karakteristisk for menneskelivet og 
jeg tror han har rett i det. Skulde vi betegne disse tre sta- 
dier nærmere kunde vi si: 

Estetikeren det er den som lar sig bestemme ved nydelsen. 
Livets hensikt er for ham å avtvinge livet den høiest mulige 

nydelse. Derfor gjelder det ofte å bryte av i det rette øie- 


blikk. I kjærlighetslivet mellem mann og kvinne f. eks. aldri 


å la det komme til det avgjørende. Alltid bare det strebende. 
Det er i erobringen lykker ligger, ikke i besiddelsen. Og over- 
for livet selv: det gjelder å slutte i det rette øieblikk, å slutte 


med vinløv i håret og så dø, men dø i skjønnhet. Dette er 


estetikeren. Don Juan. Han er den mannlige type. Hedda 
Gabler hun er den kvinnelige type. 
Det etiske studiums menneske lar sig bestemme ved hensy- 


net til Get moralske, det wil si det almene. I kjærlighetsfor- 


holdet representerer ekteskapet det etiske stadium. Estetike- 


ren vil ut fra sin livsinnstilling si: ekteskapet er umuig. For 
gjennem besiddelsen og gjentagelsen og trivialiteten ophever 


den det estetiske. Etikeren vil hevde, at nettop gjennem det 


etiske, nettop f. eks. gjennem ekteskapet når det estetiske sin 


- høieste fullkommengjørelse. 


Det religiøse stadium endelig er bestemt ved hensynet til 
Gud. Vi skal ikke komme nærmere inn på det her. Det er 
et meget viktig spørsmål, men det er ivanskelig. Vanskeligst 


av alt er dette: å bli klar over hvorvidt det dypest religiøse 
— virkelig kam opta i sig det estetiske og det etiske. Religionens 


fremtid ligger menneskelig talt efter mitt skjøn i det, hvor- 


Å vidt et slikt problem overhodet lar sig løse. 


Men Hedda Gabler representerer altså det estetiske i ren- 


dyrket form. 
Og hun viser på en forferdende måte hvorledes det estetiske 


— med indre nødvendighet, når det optreder isolert, utvikler sig 


til det demomiske. Det er dette det estetiskes omslag i det 


[Å demoniske som er det dype og vekkende moralske innhold av 


-$ dette Ibsens skuespill. 

Vi ser dette demoniske skinne frem allerede i første akt 


-— under møtet mellem Hedda og den elskverdige og varmhjer- 


tede gamle frk. Tesman. Hun er nettop en av de typer hvor 


F psykoanalysen taler om sublimert libido. Hos henne har den 


ikke tilffredsstillede erotiske følelse foredlet sig, sublimert sig 
til denne hjertelige omsorg for andre. For brorsønnen! Jørgen 
”Tesman og for den syke gamle søster. Og da søsteren er død, 
får vi høre hvorledes hun nu må ta til sig nogen andre skrøpe- 


lige gamle mennesker hun kan stelle med og være varmhjer- 

tet mot. — — — Hun står der med sitt gamle varme tante- | 
hjerte og med sin nyanskaffede, men litt komiske hatt. Den 
er hennes stolthet den hatten, den har hun skaffet sig nettop 
for møtet med den fornemme Hedda. — Og Hedda kommer. 
Hele hennes estetiske vesen reagerer mot denne etiske beto- 
nede gamle kvinneskikkelse. Som ren estetikk alltid reagerer 
med hele sin lidenskap mot den rene etikk. Og så gjennem- 
fører hun denne sin raffinerte ondskap: å forholde sig som 
trodde hun det var den gamle piken som hadde lagt sin hatt 
fra sig på stolen i stuen. De husker nok alle denne frykte- 
lige scenen, der skjære en i hjertet. 

Vi ser det demoniske videre i forholdet til Jørgen Tesman. 
Inntrykket av det avdempes ganske visst noget ved stipen- 
diatens egen ynkverdighet. Denne ynkverdighet gir dog her 
likesom Heddas demonisme en viss rett. 

Vi ser det demoniske utfolde sig i forholdet mellem to este- 


tikere: Hedda og assessor Brack. Legg merke til det: Eilert — 


Løborg er ikke den rene estetiker. Hans kjærlighet til Hedda 
Gabler var ganske visst slik, at han vilde ta skrittet, det av- 
gjørende skritt og definitivt bli hennes. Eilert Løvborg står 
ikke i opposisjon til det etiske. Men assessor Brack, han er 
Heddas mannlige pendant. De to er helt beslektet, forstår 
hverandre helt ut. Ikke et øieblikk vilde Brack tenke på å 
gifte sig med Hedda eller hun med ham. Det er trekantens 
estetiske spennende lek de begge vil. Dette: dertil, dertil, til 
den ytterste tenkelige spiss før skandalen, — og så ikke len- 
ger. Hedda og Brack det er den typiske konstellasjon av den 
mannlige og den kvinnelige estetiker. Og de er sig det begge 
helt ut bevisst. 

Vi ser endelig det demoniske i sin fullkommengjørelse i 
Heddas forhold til fru Elvsted. Fru Elvsteds kjærlighet til 
Løvborg er helt ut etisk betonet. Hun elsker ham, men hun 
har tatt skrittet helt ut over i det etiske stadium. Vi føler 
umiddelbart at hun har gjort det. At hun selv på forhånd er 
gift og at disse to: Eilert Løvborg og hun slett ikke er gift, 
at forholdet mellem dem således på ingen måte stemmer med 
den konvensjonelle morals fordringer, det har i denne forbin- 
delse intet å si. Ganske umiddelbart fornemmer vi, at fru 


pr 

g Elvsted nettop gjennem bruddet med all konvensjonell moral 
blir i høiere forstand etisk ved å handle som hun gjør. — 


Men: nettop her i møtet mellem Hedda og fru Elvsted utfol- 


der så det demoniske sig hos Hedda helt eksplosivt. Hvad der 
forholdet til frk. Tesman var en svak glød slår her ut i for- 
 tærende ild. Hun må knuse denne lille etiske skikkelse hun 


så inderlig og dypt forakter. Og som hun nu hater med et 


fortærende hat fordi hun har fått makten over Eilert Løvborg 


fr og fordi hun endog har brukt denne sin makt til å gjøre ham 
—øod, til å få også ham først over fra det estetiske nydelsens 


stadium til det etiske arbeidets og hengivelsens stadium. Hun 


hater fru Elvsted og hun viker ikke tilbake for noget middel 
— det være sig det forakteligste og skjendigste — for å få 


ødelagt henne. Hun, Hedda, må igjen få makt over Eiiert 
- Løvborg. Makt må hun ha over ham. Og vekk må hun få 
ham fra denne kvalme skikkelighet han er kommet inn i. Hun 
håner ham til han påny styrter sig inn i sitt tidligere ville 
liv. Hun får fatt i hans manuskript. Det manuskript der vil 


gjøre ham til en stor mann, til Jørgen Tesmans farlige kon- 


kurrent. Det manuskript er blitt til som et åndelig barn av 


forholdet mellem Løvborg og fru Elvsted. Hun hater det bar- 
net som hun hater dets mor. Og hun brenner manuskriptet, 
det uerstattelige, brenner det blad for blad, mens hennes hate- 


fulle blikk stirrer inn i ilden i kaminen, der tilintetgjør det. 


Og over det hele kaster Jørgen Tesman det tragi-komiske 


lys, når han fjollet går omkring i sine stuer og uttaler sin 


hemmelige fryd over at Hedda har gjort dette ut fra sin kjær- 


lighet til ham. 
Det estetiskes nødvendige utfoldelse og fullbyrdelse i det 


demoniske har funnet sted. Men da står vi også ved omsla- 
get. Ti det demoniske ender alltid i fortvilelse. Således også 
her. — Løvborg er ikke død med vinløv i håret. Drukken har 
han kastets sig i hetærens armer, drukken har han mistet 
manuskriptet, hans og fru Elvsteds barn, drukken har han 
skutt sig med den pistol Hedda hadde gitt ham. Men han 
å har skutt sig ikke i tinningen og i skjønnhet, men i under- 
livet, så han måtte bringes på sykehus, hvor skandalen blir 
R åpenbar. — Og nu møter estetikeren Brack op og truer sin 

medestetiker, Hedda, truer også henne med skandalen for å 
sikre sig henne som fortsatt gjenstand for sin estetiske ny- 
delse. 

Da brister det for Hedda. Alt uskjønt har rammet henne 
og hun har båret det. Det uskjønne som ligger i avhengig- 
het, det kan hun ikke bære. I ekkelhet over livet, i ekkelhet 
over Jørgen Tesman og hele hans miljø, i ekkelhet over det 
barn hun føler hun skal bli mor til, går hun inn i sideværel- 
set og tar sitt liv. Det hele er fullkommet: det estetiske har 
utviklet sig til det demoniske og det demoniske har fullbyr- 
det sig i fortvilelsen slik som det er livets indre nødvendig- 
hets lov. 

Og alt dette er skjedd ut fra den utfoldelse hennes erotiske 
livskraft, hennes libido hadde tatt. 

Der er en uhygge over Hedda Gabler, der synes mig å over- 
gå uhyggen i alle Ibsens andre skuespill. Det virker så un- 
derlig det kan høres som en lettelse å vende sitt blikk mot 
sørgespillet Lille Eyolf. Vi går over til det. Og som det var 
Hedda Gabler vi festet vår opmerksomhet ved i det foregå- 
ende, så vil vi i det følgende feste opmerksomheten ved Rita. 

Der er slektskap mellem Hedda Gabler og Rita Almers. Et 
ikke ubetydelig slektskap. Og dog er der en ganske svimlende 
forskjell. Hvad er forskjellen? Forskjellen er nettop den at 
omslaget i det demoniske mangler hos Rita. 

For å bli innenfor det foregåendes ramme så har Rita tatt 
skrittet over fra det estetiske til det etiske. Hun er som vi 
senere skal se overordentlig sterkt erotisk betonet. Men hun 
har underordnet dette erotiske moment under den etiske be- 
stemmelse som ligger i det monogame ekteskap. For henne 
ligger ikke som for Hedda charmen i å holde alt svevende. 
For henne er det nu besiddelsen, ikke erobringen det gjelder. 
Hun vil ha Almers helt. 

Og dog strander det for henne. Overgangen til det etiske 
stadium lykkes ikke helt. Hun kan likesom ikke bli kvitt det 
ubetingede nydelsesmoment hun har med sig fra det estetiske 
stadium, hvori all erotikk begynner. Hun strander på det, at 
hun ikke kan bøie sig under hvad Almers senere kaller for- 
vandlingens lov, den lov vi straks skal tale nærmere om. 

La mig først rekapitulere skuespillet for Dem. 

Vi møter Rita straks, allerede i første akt. Hun er en smuk, 
temmelig stor, yppig, blond dame på ca. 30 år. Hun hører som 
Hedda Gabler til den utpregede overklasse og hun er rik.. Al- 
mers har gjennem ekteskapet med henne fått eiendomsretten 
til det gods, hvor de bor. — Almers selv, forhenværende lek- 
tor, nu literat, er kommet fra dannede, men økonomisk slette 
kår. Hans far var to ganger gift, moren er tidlig død. Faren 
giftet sig igjen og fikk i sitt annet ekteskap et barn, Asta, 
der er Almers halvsøster. Både faren og Astas mor døde 
tidlig. Og de to halvsøsken dannet sammen et beskjedent litet 
hjem. Asta er meget yngre enn Almers. De strevet sammen 

så godt de kunde disse to og holdt hjemmet vedlike. Men deres 
utsikter var ikke gode og Almers hadde bekymringer, ikke 
minst for sin halvsøsters fremtid. Der bestod mellem dem, 
det forstår man fra første stund, et meget inderlig forhold. 
Og et av dramaets knutepunkter ligger nettop deri, at dette 
" forhold, der hadde søskenforholdets etiketter, ganske sikkert 
om enn ubevisst var erotisk betonet. 
Så traff Almers Rita. Han tok henne, som han senere for- 
teller henne, dels for gullet og de grønne skogers skyld, dels 
fordi hun «var så fortærende deilig.» Men gullet og de grønne 
skoger har nok spillet adskillig rolle, ikke minst ut fra hen- 
synet til Asta. 
0 Nu. Så levde disse to mennesker sin første rus. Og så 
litt efter litt døde den erotiske høispenning hos Almers hen. 
Han blev mere og mere trukket over i det litterære arbeide 
han var beskjeftiget med. Han hadde jo nu gjennem Rita fått 
Å økonomisk anledning til å ofre sig helt for det. Og han holdt 
da på med en bok som Ibsen med vanlig satire har gitt tite- 
len: Boken om det menneskelige ansvar. Hans unge frue in- 
teresserte sig åbenbart meget litet for dette arbeide i og for 
sig. Og når man leser skuespillet og derigjennem lærer lite- 
raten å kjenne får man nok synes det mig et nokså levende 
inntrykk av, at hverken han eller boken nettop har vært sær- 
lig morsom. ATmers kulde har imidlertid virket til det syke- 
lige ineiterende på den hypererotiske unge frue. Hun har 
- åbenbart slåss for livet for å vedlikeholde den oprinnelige fø- 
- lelsesspenning. Og ved en leilighet hvor hun hadde henrevet 
sin mann til en erotisk scene skjedde så det forferdelige at 

deres lille barn falt ned fra et bord og fikk en lidelse der 
gjorde det til krøpling for livet. Han måtte da han blev større 
gå med krykke. 

Denne ulykkelige tildragelse drev nu på ingen måte for- 
eldrene nærmere sammen. Tvert imot, den erotiske krig fort- 
setter og tiltar i intensitet, tiltar inntil det sykelige. Almers 
isolerer sig mere og mere i en viss velvillig og vennlig kulde 
med sitt litterære arbeide. Asta, halvsøsteren, kommer og 
går jevnlig i huset. Hun representerer for ham — under 
søsterlighetens form — både den åndelige forståelse han ikke 
finner hos sin hustru og dertil, det merker en godt, et ubevisst 
erotisk stemningsmoment. Dette vinner i styrke og kraft der- 
ved at det for ham knytter båndet med den avsluttede og nu 
i erindringens glans lysende fortid. Rita fornemmer selvføl- 
gelig dette, hun føler instinktivt at hun deler sin mann med 
Asta. En halvt ubevisst bitterhet og en ubetvingelig erotisk 
stemningsfylde gjør henne åpenbart helt monoman. Hennes 
morfølelse kommer ikke til utvikling. Ja, hun føler litt efter 
litt en fullstendig uvilje mot det stakkars sykelige barn. Og- 
så barnet synes henne å stå mellem henne og mannen. Så 
meget mere som Asta med den for tanten eiendommelige kjær- 
lighet tilegner sig det forsømte barn, så hun faktisk inntar 
stillingen som barnets mor. 

Vi møter Rita og Almers på et tidspunkt da eksplosjonen 
er nær. Almers er kommet hjem aftenen forut efter et len- 
gere ferieophold på fjellet. Han har vært borte et par måne- 
der, den lengste tid siden de blev gift. Under opholdet i en- 
somheten er han blitt klar over, at han tidligere har forsømt 
Lille Fyolf, den stakkars gutten sin. Nu har han bestemt sig r 
til å ofre resten av livet på å gjøre guttens liv så lyst som 
mulig, gi ham en livsretning, der kan passe sammen med hans 
skrøpelige legeme og gi ham betingelsene for å bli noget stort 
i verden. Han vil nu ikke mere sørive om det menneskelige 
ansvar. Han vil realisere det i livet. Og ofre det planlagte 
verks idé til sin sønn for at han kan fullføre hvad faren ikke 
fikk lykke til å gjøre. — I denne stemning, deklamatorisk be- 
veget over sin egen omvendelse, kommer han hjem. 

I hjemmet venter Rita ham i glede og forventning, som det 
er så naturlig for en ung frue, der har savnet sin mann. Hun 

venter ham. klædt i hvitt. Stuene er fyllt av blomster. Lam- 
pene lyser under sine skjermer. Champagnen er på bordet. 

Mesterlig er scenen tegnet. Almers kommer, er optatt av sitt 

og trett efter reisen. Ingen ting forstår han av det som be- 

veger sig i hans hustrus sinn. Søvnig, kjølig og uberørt går 

han til sengs. Det er i den forbindelse Rita med så megen 

sannhet og så megen berettiget bitterhet uttaler den berømte 

replikk. «Du hadde champagnen, men rørte den ei». Welhavens 

gamle, kjente replikk fra Republikanerne, men med et så helt 
annet innhold. 

Skuespillets første akt er mörgenen efter hjemkomsten. 
Asta kommer på besøk og gjensynet mellem de to halvsøsken 
er meget hjertelig. Uforholdsmessig hjertelig, når man ten- 
ker på kjøligheten mellem Almers og Rita fra aftenen forut. 
De sitter og snakker sammen alle tre. Og den veslevoksne 
Lille Eyolf er med som den fjerde. 

Da kommer Rottejomfruen, den gamle, underlige, uhygge- 
lige frøkenen, som har en liten mops i sin pose og har som 
forretning å fordrive rotter. 

Hun kommer for å høre, om hun ikke kan være til tjene- 
ste. «Med allerydmygest forlov, om herskapet ikke har noget 
som gnaver her i huset?» «For så skulde hun så inderlig 

gjerne hjælpe herskabet af med det.» Og hun forteller dem 
-— litt om sin gjerning. Over på øene har hun nettop vært. Der 
kunde de næsten ikke nære sig lenger, folkene der. For rot- 
tene og for alle de små rottebarnenes skyld. Det vrimlet og 
- krydde av dem. Oppe i sengene kriblet og krablet de hele 
natten. Melkefatene plumpet de ned i. Og over gulvene hvis- 
let de både på kryss og på tvers. Og hun har i grunnen så 
— ondt av disse små rottebarnene, rottejomfruen. «En skulde 
aldrig bli træt af at gjøre vel mod de smaa, som hades og 
— forfølges saa haardeligen.» 
KR Der er en ganske eiendommelig uhygge over disse replikker 
med den tydelige undermening. «Om herskabet har noget som 
 gnaver her i huset.» Og «disse stakkars smaa som hades og 
;) forfølges saa haardeligen.» Man føler stadig henspillingen på 
på — det som gnaver i det Almerske hus. Og på den lille stakkaren 
— som der hades og forfølges så hårdeligen. 
å går Rottejomfruen. Inne i stuen kommer det til en op- 

gjørsscene mellem Rita og Almers. En opgjørsscene, hvor 
Rita på en uhyggelig måte utfolder alt det forferdelige som 
kan komme frem hos en mor, når hun ut fra erotisk utilfreds- 
stillelse drives ut i det forferdeligste av alt: hatet til sitt eget 
barn, sjalusien mot barnet. Og mens de holder scene i stuen 


følger Lille Eyolf i en slags hypnotisk betatthet Rottejom- — 


fruen, følger henne ned på bryggen, ser henne gå i båten og 
styrter — draget av hennes tryllemakt — ut i det kolde, sorte 
vann. Vi hører det uhyggelige rop som siden stadig gjenlyder 
i våre øren som det gjenlyder i Ritas og Almers: «Krykken 
flyder, krykken flyder.» 

I de to siste akter ser vi så forholdets fulistendige sammen- 
brudd. I rastløs uro, naget av anger, virrer de to, Almers og 
Rita, omkring, hver for sig. På en betagende måte er deres 
forskjellig pregede sorg tegnet. Almers sørger, faderlig, rent 
og dypt. Rita sørger nærmest fortvilelsens helt håpløse og 


trøstesløse sorg. Den lille Eyolfs åpne, glassaktige øine slik 


som han ligger dernede på bunnen like før strømkentringen 
tar ham, disse øinene møter henne overalt. Og hun oplever 
det forferdeligste et menneske kan opleve: å fornemme dom- 
men over sitt hele vesens skyld gjennemtrengthet uttalt av 
hennes eget døde og så hårdelig forurettede barn. 

Det hele avsluttes så i en slags forsonende stemning. De 
bøier sig begge til slutt under den forvandlingens lov, der tales 
så meget om i stykket. Og de blir enig om å vedbli å leve 
ved hverandres side i en slags sympatisk opgåen i en al- 
truistisk stemning. 

Dette er i store trekk dramaets gang. La oss så se litt på 
Rita. 

Det er såre lett å dømme henne. Hennes livs brøde, navn- 
lig overfor barnet, er så iøinefallende, at enhver utviklet 
moderlighet straks vil være villig til å uttale uten betenkning 
ordet: skyldig. 

Og det er sant. Rita er skyldig. Livets ubønhørlige lov for- 
kynner selv dommen for henne og hun ender jo også med 
uforbeholdent å vedta den. 

For oss har det imidlertid ikke den mest fremtredende in- 
teresse å fastslå denne utvilsomt riktige dom. For oss har 

| det interesse å søke å bli klar over, hvorfor hun blev skyldig 
i sin forferdelige brøde. Og det vil vi nu forsøke på. 


- Hun har selvfølgelig først og fremst vært et hypererotisk 
individ, som der undertiden, kanskje ikke så sjelden finnes 
sådanne individer. Hennes libido er for å bli i psykoanalysens 


 sprogbruk usedvanlig sterkt utpreget og i usedvanlig liten 


grad avledet og sublimert. Nu må man være opmerksom på, 


at der heri ligger en naturbestemthet. En sådan hypererotisk 


konstruksjon er ikke rettelig å betegne som en last. Den er 


vel snarere et abnormt, et sykelig drag. Og forsåvidt vi men- 
 nesker her skal tale om skyld, bør vi være opmerksom. på det 
| formildende som kan ligge nettop i dette naturbundne. — Og- 


så et par andre formildende omstendigheter må jeg her nevne. 


Jeg må nevne dem fordi jeg så tidt har merket hvor streng 


dommen faller over Rita. Og fordi jeg føler en forpliktelse 


til som en slags opnevnt forsvarer å fremheve også de for- 
mildende omstendigheter. Det er en formildende omstendig- 


het, at Almers har tatt henne for gullet og de grønne skogers 
skyld og for hennes fortærende deilighets skyld uten å spørre 


efter om der dog ikke også hos henne var noget sant menne- 


- skelig, der knyttet henne til ham, — Det er videre en for- 
 mildende omstendighet at Almers åpenbart forsømmer henne 


E h 6 


for sitt arbeides skyld. Det er en stor skyld hos en mann å 
gjøre det. Og det er videre en formildende omstendighet, at 
dette forhold mellem Almers og Asta eksisterer, ikke bare før 


giftermålet, men også efter det. Ganske visst: hverken Asta 
feller Almers eller Rita er sig bevisst, at dette forhold dypest 
sett har en erotisk karakter. Og det er hederlig av Asta å 


trekke sig helt tilbake så snart hun opdager at hun og Alfred 
— Almers ikke er søsken. Men dette utelukker ikke at forhol- 
det dog er tilstede — selv om det står under søskenforholdets 
signatur. Rita har rett i det, at hun faktisk må dele Almers 
med Asta. — Og enhver slik deling er — det bør man forstå 


og innrømme — en kritisk disharmoni i et ekteskap. 

Ibsen er en stor psykolog. Og han har gitt et glimrende 
litet trekk til belysning av dette forholdet. Det kommer frem, 
at Almers og Asta da de begge var barn, har brukt å leke 
en egen lek: Asta klædte sig ut som gutt og brukte navnet 

Eyolf. Det er nu meget betegnende, at dette navnet fra den 
leken har Almers fått overført på sitt og Ritas barn, selv- 
følgelig uten at Rita fra først av forstod hvad der lå i det. 
Og det er videre meget betegnende, at Asta bebreider Almers 
at han i en erotisk beveget stund har fortalt Rita om disse 
tingene. De skulde, mener Asta, vedbli å være en hemmelig- 
het mellem henne og Almers. 


Dette lille trekket er såre viktig efter min mening. Det er 
intet så farlig i ekteskapet som det å ha hemmeligheter for 
hverandre, og især å ha en hemmelighet sammen med en 
tredje person. Som de fleste av Dem vet beskjeftiger Søren 
Kierkegaard sig i annen del av Enten-Eller utelukkende med 
ekteskapets problem. Denne boken er i formen to lange brev 
som assessor Wilhelm skrev til sin unge, estetiske venn. As- 
sessor Wilhelm sier her en ting, der alltid har slått mig som 
overordentlig viktig. Han sier følgende: 


«Man hører ofte erfarne folk tale om, i hvilke tilfælde man 
ikke bør gifte sig. Lad dem drøfte disse omstændigheder saa 
grundig og saa drøvtyggende som de vil. Hvad de i alminde- 
lighed taler om har ikke stort at betyde. Jeg for min del vil 
kun nævne eet tilfælde. Det er naar det individuelle liv er 
saaledes individuelt at det ikke kan aabenbare sig. Eier Din 
indre udviklingshistorie et uudsigeligt, har Dit liv gjort Dig 
til medvider i hemmeligheder, kort sagt, har Du paa en eller 
anden maade forslugt Dig paa en hemmelighed, som ikke kan 
drages ud af Dig uden at koste Dig livet, saa gift Dig aldrig. 
Enten vil Du føle Dig bundet til et væsen som ikke aner 
hvad der bor i Dig. Eller Du knytter Dig til et væsen, der 
i bange angst mærker det, hvert øieblik ser disse skyggebil- 
leder paa væggen. Hun vil maaske beslutte aldri at udfritte 
Dig, aldrig at komme Dig for nær, hun vil forsage den ang- 
stens nysgjerrighed, der frister hende, men hun vil aldrig blive 
lykkelig og Du ikke heller. Om der gives saadanne hemmelig- 
heder vil jeg ikke afgjøre. Hvad mig selv angaar, saa har 
jeg ingen hemmeligheder for min kone.» 


Dette er sett fra ekteskapets side vise ord, tror jeg. Og 
vær viss: Rita har nok instinktivt merket, at der i hennes 
ekteskap kom slike skyggebilleder frem på veggen. 

Men hermed er så også de formildende omstendigheters 
rekke avsluttet. Jeg tror man bør innrømme, at Rita kunde 
blitt et bedre menneske enn hun blev, hvis livet hadde gitt 
henne andre vilkår. Men det må også erkjennes, at hun selv 
intet har gjort for å korrigere den skjevhet, der lå nær for 
hennes personlige sjelelige konstruksjon. 

Hennes hele feil uttrykker dramaet klart og tydelig i dette 
om forvandlingens lov. Hun vilde ikke bøie sig for forvand- 
lingens iov. 

Og hvad er så i ekteskapet forvandlingens lov? 

Den er nettop dette at det erotiske ikke må bli stående i 
den oprinnelige rene nydelses tegn. Ikke blir stående på det 
estetiske stadium. At den utvikler sig ut fra etisk, moralsk 
bestemthet. 

Dette skjer for kvinnens vekommende derved, at den ero- 
tiske følelse supplerer sig med det erotiske forholds umiddel- 
bare konsekvens: forholdet til barnet. Og det er det karak- 
teristiske ved Rita at denne utvikling av moderfølelsen slett 
ikke finner sted. Hun blir på det oprinnelige stadium, hun 
forblir å være elskerinnen og kun elskerinnen. Men elsker- 
innen, der fornekter morsfølelsen, er uskjønn. Det estetiske 
blir med andre ord uestetisk, når det fornekter det etiske. 
Forvandlingens lov fullbyrdes videre for kvinnens vedkom- 
mende derved, at hun blir sin manns fortrolige, blir hans med- 
hjelp, som det meget smukt heter i skabelsesberetningen i 
bibelen. Rita har ikke forstått noget av hvad der ligger i 
det. Hun har ikke forstått, at det erotiske fører til selvfor- 
brenning, hvis det ikke avledes og sublimeres, men uavladelig 
optrer i utilhyllet umiddelbarhet. 

Den som ikke underordner sig forvandlingens lov, knuses 
av den. Livet håndhever selv sin strafferett med ubøielig hård- 
het. Det er dette Ibsens skuespill viser os. 

Det må nu riktignok fremstille sig som tvilsomt, hvorvidt 
Ritas og Almers forhold overhodet hadde betingelser for å 
kunne ha utviklet sig til noget i retning av det ideale. Rita 


4 synes hertil å mangle den nødvendige bestemmelse som ånd. 


Og Almers har jo i virkeligheten aldri elsket henne med den 
hele personlighetens hengivelse, der karakteriserer ekteskapet 


som idé. 

Men selv om forholdet mellem disse to mennesker i og for 
sig synes å ha vært ulykkelig bestemt fra første stund, så 
kunde hun dog ha opnådd noget av den rikdom som for en 
kvinne ligger i dette med å elske sitt barn. 

Hun bøier sig ikke for forvandlingens lov og hun knuses 
av den. 

Forholdet til Almers og forholdet til barnet slår begge over 
i kjærlighetens motsetning, i hatet. Med all den redsel der 
bor i kombinasjonen av kjærlighet og hat. Y 

Men hvor mørkt enn det billede er, som oprulles for oss i 
de to siste akter, der er dog et drag fra Hedda Gabler som 
mangler. Det demoniske optrer ikke hos Rita. Hun er ikke 
ond for det ondes egen skyld. Hun har ikke gjort synden 
som ikke tilgis, synden mot det godes egen indre ånd og idé. 

Og fordi det er så, derfor blir der også en annen forskjell. 

Det demoniske ender med indre nødvendighet i fortvilelse. 
Rita og Almers ender — hvor trøstesløst enn alt synes å 
være, hvor ribbet de enn begge står der — de ender dog ikke 
i fortvilelsen. Man aner for dem den opreisning, som angeren 
gjør mulig. Der kommer menneskelig vakre tegn frem hos 
Rita i de siste replikkene, hvor hun og Almers står ved siden 
av hverandre og ser tilbake og ser fremover. 

«Ja, de er kanske omkring os, de som vi har mistet», sier 
Almers. 

Rita nikker og svarer: «Vor Lille Eyolf. Og Din store 
Eyolf ogsaa.» 

«Kan hænde vi endnu engang imellem paa livsveien faar 
se et glimt af dem ligesom,» sier Almers. 

Rita spør: «Hvor skal vi da se hen?» «Opad», svarer han, 


«opad imod tinderne. Op mod stjernerne. Op mod den store 


stilhed.» Og Rita rekker ham hånden og sier takk. 

Forvandlingens lov er fullbyrdet. Men vi står som på en 
rykende brandtomt, hvor alt er ødelagt. Rita er likesom nu 
blitt søsteren og har gitt hustruens rett til Asta, til Almers 
store Eyolf. Men til den lille Byolf demrer det for henne at 
hun dog tross alt kanskje kan få lov til å beholde morens 
rett. Vår lille Eyolf kaller hun ham. 

Forvandlingens lov. Der er kommet noget eget tragisk over 
det begrepet. Det er likesom blitt et uttrykk for den dypeste 

resignasjon, ikke minst når det gjelder ekteskapet. Erkjen- 


ner vi tilstedeværelsen av forvandlingens lov, da fortoner det 


sig lett slik for oss, som var det vi drømte om i vår ungdom 
vesentlig en illusjon. En illusjon der er bestemt til å blese 
bort for livsvirkelighetens hårde vind. 

Om det skal bli slik, om forvandlingens lov skal få det for- 
løp, det tror jeg vesentlig avhenger av det enkelte menneskes 
innstilling overfor den. Den er sikkert tilstede. Den er er- 
kjent av så mange klarsynte mennesker. Det er forvandlin- 
gens lov som kreves respektert av Nietzche i hans kjente ut- 
trykk om å si ja til livet. Og det er forvandlingens lov som 
blir knutepunktet i Goethes Faust, der hvor Herren og Mefisto 
inngår det bekjente veddemål om Fausts sjel. Det veddemålet 
dreier sig om, hvorvidt det skal lykkes Mefisto å bevege Faust 
til å si til øieblikket: Bli. — Å si til øieblikket: Bli, det er 
nettop protesten mot forvandlingens lov. Derfor er dette bli 


— innvielsen til personlighetens undergang. 


Som Faust også i veddemålets stund selv gir uttrykk for 

det; når han sier til Mefisto: 
Hvis jeg til øieblikket siger: 
O dvæl endnu Du skjønne stund, — 
da som Din fange ned jeg stiger 
Med Dig til underverdnens riger. 
Da lad kun dødningklokken gjalde, 
Da er Du for Din tjenste fri. 
Lad uhret staa, dets viser falde, 
for mig ér tiden da forbi. 

Så blir livets vanskelige kunst å bøie sig for forvandlin- 
gens lov og dog herunder å bevare sammenhengen med sin 
egen fortid. Intet forhold gir slike betingelser for dette som 
ekteskapet. Hvis ekteskapet virkelig blir hvad det efter sin 


idé tilsikter å være: de to forskjellige personligheters hele 


sammensmeltning — da vil det vise sig, at det inneholder 
allerede fra sin første stund betingelsene for en nødvendig 
utfoldelse, for en vekst. Det erotiske grunnelement, der dan- 
ner dets utgangspunkt, gjennemtrenger i en foredlet og subli- 
mert form det hele menneskeliv. Det lyser over foreldrefor- 
holdet til barnene og det lyser over de to menneskers arbeids- 


p liv i og for hjemmets beståen og utvikling. Det preger kvin- 

nen og det preger mannen under deres virke utad overfor 
medmennesker og samfund. Livet blir en helhet, ikke en rekke 
erotiske erupsjoner avbrutt av disharmoniske mellemspill, 
slik som vi har sett det her i Ritas og Almers livsforløp og 
som Tolstoi så forferdende har fremstillet det i sin Kreuzer- 
sonate. 

Og med dette henger på det nærmeste sammen forholdet til 
våre barn. Lille Eyolfs klare, åpne øine, brustne i døden, har 
et alvorlig ord å si vår tid. Ikke bare Henrik Ibsen, også 
andre store forfattere, deriblandt ikke minst Hans Kinck, har 
uttalt sin strenge dom over alle disse foreldre, som lar sine 
barn lide for sine erotiske vidløftigheters skyld. Barnets rett 
i ekteskapet trenger for tiden betoning. Lille Eyolf gir en 
slik betoning. 


Og så vender vi da fra disse dystre og forvredne forhold 
tilbake til vårt jevne, enkle og borgerlige liv. Skulde vi al- 
mindelige hverdagsmennesker ha noget å lære av de livsbille- 
der som er oprullet for oss? Vi er jo dog så ordinære i hele 
vår måte å være på, så litet sammensatte og særpregede. Vi 
bruker ikke å skyte med pistoler, om vi skulde ha nogen van- 
skeligheter med vår kjærlighet, og vi går ikke rundt med vin- 
løv i håret, selv i våre lønnligste tanker. 

I den anledning, med hensyn på det spørsmål, om hvorvidt 
vi kan ha noget å lære her, vil jeg gjerne få lov til å lese op 
for Dem. en liten historie, hvormed Selma Lagerlöf slutter sin 
bok: Gösta Berlings saga. Hun sier der: 

«Men siden vi nu snakker om bier, la mig så fortelle enda 
en liten gammel historie. Den lille Ruster, der som tromme- 
slager gikk i spissen for den svenske armé da den i 1813 ryk- 
ket inn i Tyskland, kunde aldri bli trett av å fortelle under- 
lige historier om landet der syd. Menneskene var høie som 
kirketårn, og svalene store som ørner, og biene som gjess. 

Nå, men bikubene da? 

Bikubene, de var som vanlige bikuber. 

Hvorledes kom biene inn i dem da? 

Ja, det fikk de selv passe på, sa Ruster. 

Kjære leser, sier hun så, må ikke jeg si det samme. Nu 
å fantasiens kjempebier svermet om oss i år og dag, men — 

hvorledes de skal komme inn i virkelighetens bikube, det får 


de sandelig selv passe på.» 


Ja, det samme gjelder her. Vi får passe på å få våre kuber 
til å passe med bienes størrelse. Så går det nok. Og vi lærer 
allikevel noget. 

Vi lærer synes jeg først og fremst dette, at den nyere på 
psykoanalysen byggede livsopfatning har delvis rett i sin 
sterke betoning av libidos betydning. Den erotiske følelse er 
virkelig en grunnfølelse i vårt vesen, der virker bestemmende 


på hele vår personlighets utformning. Derfor er det overor- 


dentlig viktig å ha sin opmerksomhet henvendt på den. 

Vi lærer dernæst synes jeg at det er riktig dette med for- 
vandlingens lov. Og at vi bør tilstrebe å bøie oss under denne 
forvandlingens lov så den kan føre til velsignelse istedenfor 
til forbannelse. Grunndragene i hvad jeg i den forbindelse 
mener har jeg utviklet og skal ikke gjentage det her. 

Vi lærer videre at erotisk liv bygget på den rene mydelse — 
altså en forbliven i det estetiske stadium — med uvegerlig 
indre nødvendighet fører til ulykke. Og jeg tror det er en 
overordentlig viktig ting å merke sig det. Det gjelder ikke 
bare de ugifte. Det gjelder alle. Det gjelder blandt annet alle 
i den så yndede og som så harmløs betraktede flirt, det blir 
til så mangt et ekteskaps forbannelse. 

Det gjennemførte monogami — og jeg tenker her på det 
åndelige monogami, — ikke bare på en ydre monogam vel- 
anstendighet — det gjennemførte monogami er slektens stør- 
ste etiske erobring. Det har for de to individer hvorom det 
i første hånd dreier sig den aller største betydning. Og det 
har for disse to menneskers barn en om mulig enda større 
betydning. Bare i det absolutte monogamis helt rene luft kan 
disse barn finne de livsbetingelser de har rett til å finne for 
å kunne utvikle sig til lykkelige mennesker, der ikke begynner 


- gitt liv med et uutslettelig brennemerke i sine mottagelige sinn. 


Men flirt og alt hvad dertil hører er fremmed for det absolutte 
monogamis idé. 

Men selv om monogamiet er realisert som det var det i 
Rita Almers sinn er saken dermed ikke avgjort. Hensynet 
til barnene pålegger foreldrene tilsynelatende innskrenkninger 
i deres personlige nydelsesliv. De er tilsynelatende disse inn- 


412 KRISTEN ANDERSEN 


skrenkninger, fordi de rett forstått vil vise sig å innebære 
nettop en utvidelse av personlighetslivets fylde også mellem 
de to oprinnelige mennesker, der har dannet ekteskapet. Men 
denne personlighetens utvidelse og berikelse opnåes her som 
overalt i livet kun gjennem en viss opofrelse av primære ego- 
istiske hensyn. 

Og så til slutt. Til slutt synes jeg disse Ibsens skuespill 
lærer oss, i hvilken grad menneskeskjebnene — kvinnenes 
skjebner og mennenes skjebner — ligger i kvinnenes hånd. 

Det har ligget innenfor tidens tendens i de senere årtier å 
tale meget om kvinnens undertrykkelse. Dette kan selvfølge- 
lig ha social gyldighet og social betydning. Og kampen for 
kvinnens sociale frigjørelse og sociale likestilling har vært og 
er berettiget. Hvad jeg herved offentlig medgir om jeg tid- 
ligere skulde sagt noget annet. 


Men i personlighetslivet, i det høieste, det virkeligste for- 


hold mellem kvinne og mann, i åndsforholdet mellem dem, der 
tror jeg ikke man skal tale for meget om kvinnens manglende 
likestilling. I dette personlighetsliv har kvinnen alltid hatt 
og i det vil hun alltid få den aller største betydning som ut- 
formende ikke alene sin egen, men også mannens personlighet. 

Derfor ligger de kommende slekters skjebne efter min op- 
fatning i overveiende grad i kvinnens hånd. Ikke minst fordi 
den erotiske følelse er så viktig for denne slekts skjebne. Og 
fordi utviklingen av denne følelse, styringen av dens baner i 
høieste grad bestemmes av og ved kvinnen. 

Så vilde jeg gjerne ønske, at kvinnen måtte være sitt høie 
kald voksen. I fremtiden, som hun hittil har vært det. Det 
er henne som har skapt monogamiet. Måtte hun selv forstå 
å oprettholde det. Og måtte hun forstå gjennem sublimering 
av den erotiske følelse å utløse slektens fremgang i alt som 
er godt. 

I siste del av Goethes Faust blir det fremstillet, hvorledes 
Fausts sjel båret av englene, løftes op gjennem sfærene, op 
mot den evige Gud. Høiere og høiere stiger han. Og under 
flukten kommer han forbi en gruppe kvinner. Det er den hel- 
lige jomfru. Og ved hennes side står Fausts ungdomselskede, 
Gretchen. Hun ser ham. Og i den inderligste glede og ut fra 

på 

den dypeste trang til å hjelpe ham heller hun sig inn mot 

. jomfru Maria og ber: 

p =- 0 måtte jeg ham nu belære, 

7 Den nye dag ham blender enn. 

E- Da svarer den hellige jomfru: ; 
ke: Kom, hev dig nærmere min sfære, 

Han følger anende sin venn. 


Ea 


På tysk: 
KE: Komm, hebe Dich zu höheren Sphåren, 
BAER — Wenn er Dich ahnet folget er nach. 


leg synes det er en vakker tanke. Muligheter for megen 
nneskelykke bor i den tanke. Måtte den alltid leve i slek- 


is kvinners sinn. 
Kristen Andersen. 

Av skoleinspektør, stortingsmann R. TveTERÅS. 


Fem og tyve år er gledet hen siden begivenhetene i 1905 
fant sted. Stortinget feiret dette nasjonale minne på en meget 
enkel, men ganske stemningsfull måte. De aller fleste gjen- 
levende av 7. juni-mennene samlet sig med Stortinget av idag 
til et festlig samvær om kvelden den 6. juni. Dagen efter, 
altså den 7. juni, innfant de samme sig i Stortingssalen 
til presis samme klokkeslett som for 25 år siden. De taler 
som blev holdt og ikke minst den vakre musikk som tonet 
gjennem salen, hjalp til å utløse stemningen. Minnene kom 
stillferdig smygende, de blev varme og sterke og vil sikkerlig 
av alle deltagere bli bevart gjennem hele resten av livet. 

Men Norges kirke, har den nogen grunn tii å minnes 1905? 
Var den delaktig i det som skjedde, og bar den hjem noget 
utbytte for sig av årets store begivenheter? 

Det kan kanskje være vanskelig nok å svare på dette. Men 
spørsmålene gir i hvert fall anledning til visse refleksjoner, 
og jeg vil forsøke her å ta enkelte punkter frem til overveielse. 

Norges kirke har som vi vet, så å si gjennem hele sin til- 
værelse vært temmelig sterkt knyttet til vårt folks nasjonale 
liv i opgang og nedgang. Da kristendommen satte inn med 
sin dypt gripende innflytelse og efterhånden gjennemsyret 
vårt folk, da blev også folkelivet forholdsvis snart befriet for 
de verste hedenske trekk. Vikingetog, trellevesen, blodhevn, 
barnedrap o.s.v., alt dette bortfalt av sig selv eller blev for- 
budt ved lov. Og kristendommens glade budskap blev den 
store tilflukt for de små og svake, for de syke og fattige, for 
alle som kjente i sitt bryst at de hadde trøst og lægedom 
behov. Og nu steg også folkets nasjonale kraft til sin høieste 
blomstring. Med en blanding av stolthet og vemod minnes vi 
velmaktstidens århundreder, vi nynner kanskje av og til på 
Wergelands ord om Akershus: 0, hvad fryd for dine tårne, 
så du Håkons tid igjen! 

Og som et solhverv for folket føltes det, da de nyere tider 


«steg frem under opgangens tegn med store nasjonale gaver i 


sitt følge. 
Kirken var i middelalderen sterkt nasjonal. Det var sik- 
kerlig ingen tilfeldighet at en kirkens mann, Norges siste erke- 


bisp Olav Engelbrektson stod som den siste på skansen da det 


gjaldt å verge landets frihet og selvstendighet. Han tapte i 
kampen, han måtte forlate landet, og hans ben blev lagt til 
hvile i fremmed jord. Men med håp mot håp gav han, hvad 
han evnet, for kirkens rett og for folkets nasjonale frihet og 
selvstendighet. 

Der kom andre tider, tunge og mørke. Langsomt gled år- 
hundredene frem, den nasjonale kraft syntes å svinne mer 
og mer. Men da fikk Norges kirke en opgave, stor og be- 


- tydningsfull. Nu blev bibelen lagt i folkets hånd, nu trengtes 


altså leseferdighet, og det blev kirkens sak å ta sig av ung- 
dommens undervisning. Den gikk i vei, villig og ufortrøden. 
Det tok tid, det vakte motstand. Bøygen la sig i veien alle 
vegne, den forsøkte å hindre all fremgang. Men her måtte 
bøygen til slutt gi tapt. Folkeoplysningen skred fremad, en 
åndelig reisning og fornyelse i folket blev efterhånden merk- 
bar. En vekst og modning som dyktiggjorde folket til å motta 
det som skulde komme, den store folkegave som Gud i sin 
time vilde skjenke det norske folk. Og da frihetsklokkene 
klang fra Eidsvoll en vårdag, da nådde disse underlig gripende 
toner ut til et folk som var forholdsvis modent til å motta 
frihetsgaven. Et folk som ikke bare kunde lese sin bibel, men 
som også hadde lest i sin sagabok, og som innerst inne kjente 
det brennende begjær, som noget senere blev uttrykt i disse 
ord: Hvad Norge var, det må det atter vorde, på land, på bølge 
og i folkerang. 

Kan man tenke sig at Norges kirke stod uforstående, ube- 
rørt, av de sterke nasjonale strømninger i 1814? Svaret gir 
sig selv, bare ved å nevne et enkelte navn; et eneste blandt 
de mange: Jonas Rein. Ingen gav på Eidsvoll sterkere og kla- 


2 rere uttrykk for det som i de dager bevet gjennem nasjonens 


hjerte enn han. 
At det i 1814 steg mange bønner op til Gud for land og 
folk, at de kristne på den tid støttet under og tok del i det 


416 R. TVETERAS 


som skjedde, det kan vi med visshet vite. Noget annet vilde 
være utenkelig, når vi husker hvad der var gått forut: En 
gjennem flere generasjoner drevet sterk og alvorlig kristen- 
domsundervisning, hvori så å si alle Norges barn måtte delta. 
Hvad dette har å bety i retning av å forberede jordbunnen, 
skape mottagelighet i hjertene, det har vi nettop på dette tids- 
punkt et slående bevis på. I årene 1804—1810 var det at Hans 
Nielsen Hauge gjorde sin gjerning blandt det norske folk. Han 
strødde ut det levende frø i hjerter som på forhånd var beredt, 
så de kunde avgi en god jordbunn. Han talte livets ord med 
en kraft og varme som man vel aldri før hadde hørt maken 
til i vårt land. Gnisten sprang fra hjerte til hjerte, det blev 
vekkelser så å si i hver bygd hvor Hauge kom hen. Da så 
året 1814 kom, og landets skjebne lå uviss og engstende, da 
var det mange som hadde lært, ikke bare med hukommelsen 
men med hjertet, at vi «i all vår nød og motgang skal påkalle 
Guds hellige navn». Og denne vei til Guds faderhjerte står 
åpen, ikke bare når det gjelder oss selv personlig, men like 
så vel når det gjelder hele vårt folk. 

Et meget karakteristisk uttrykk for det norske folks syn 
på saken i 1814 har vi i skyssbondens bekjente ord til profes- 
sor Sverdrup: Hvad du enn sier eller gjør, så husk på at Gud 
er attåt. En dypt kristelig tanke kommer til uttrykk i disse 
ord. Det betyr ikke at «vi har Gud på vår side,» eller noget 
slikt. Men meningen er at hvis et verk skal lykkes og bli til 
gagn, da må Gud være med. Å bygge sitt håp alene på men- 
neskers klokskap og dyktighet vil føre til skuffelse. Dersom 
Herren ikke bygger et hus, da arbeider de forgjeves som byg- 
ger på det. Dersom Herren ikke bevarer en by, da våker 
vekteren forgjeves. Husk på at Gud er attåt. — Dette er vel, 
stort sett, den norske bondes livsvisdom den dag idag. 


% 


Merkelig nok, også året 1905 kom med vekkelser over det 
norske folk. Ikke så lite heller. I bygder og byer oplevet man 
åndens sterke arbeide, særlig blandt ungdommen. Møter med 
sterk tilslutning holdtes i kirker og bedehus, prestene deltok 
på mange steder flittig og var med i ledelsen. Ikke så få unge 
kom til et åndelig gjennembrudd som siden har varet ved. 

Inn i dette yrende vårliv kom da fedrelandets store sak. 
Den kom med en egen tyngde som næsten ikke lot nogen upå- 
virket. Begivenhetene kom slag i slag, spenningen steg og steg. 
Hvordan vilde det gå? Vårt land, vårt arme land, vilde det 
gå frelst ut av farene og vanskelighetene? Hver hjertestreng 
var spent, den dirret i håp, i tvil, i fortrøstning, i uro og 
engstelse. 

I de kristelige kretser fant spenningen ofte utløsning på 


- den måte at man samlet sig i bønn. Dels nogen få, dels mange. 


Det hendte at store forsamlinger falt på kne og frembar lan- 


dets store sak for himmelens Gud, han som har makten og 


kan bøie kongers hjerter som vannbekker. Det gav ro, det gav 


tillit. 
Det var en tid da mange tenkte at det kristelige og det 


* nasjonale måtte ligge likesom i hver sin skuffe, så ingen sam- 


menblanding fant sted. Det var en tid da nasjonalsangen ikke 


å måtte høres på noget gudelig møte, og det norske flagg måtte 
ikke ses i nogen kirke. Året 1905 gav denne opfatning et ulivs- 


sår. Skal hele folkets skjebne ikke tas med inn i det kriste- 
lige? Den vakte ungdom fra 1905 fant det ikke vanskelig å 
ta fedrelandets sak med i sin bønn. Den fant det heller ikke 
støtende om fedrelandssangen blev sunget kraftig og fullto- 
nende, gjerne ved siden av «Vår Gud han er så fast en borg.» 


Og Norges flagg, intet steds lyste dets farver vakrere enn 
oppe ved koret i en kirke. 


Den søkte særlig til det folk som vi da var i konflikt med, 
det svenske folk. En og annen skrivelse fant også vei over 
grensen og blev i regelen vel mottatt. Men disse skrivelser 
var ikke alltid av den rette art. Jeg hadde anledning til å lese 
et brev som en fremstående fredsvenn sendte til en fredsvenn 


2 


I denne retning innvarsler 1905 sikkerlig noget av et gjen- 


- nembrudd innen de kristelige kretser i vårt land. Det hendte 


også, og visstnok ikke så sjelden, at man fra større kristelige 


stevner sendte hilsen til statsmaktene. Man vilde at storting 


og regjering skulde vite beskjed: Vi står fast bakom eder. 


Og vi bærer landets sak frem for den levende Gud. Han er 
sterk nok for alle som kaller på ham. 
Selvfølgelig gikk tanken ofte ut over landegrensen i 1905. 


— Kirke og Kultur. XXXVII. 27 

i Sverige. Brevet var en utredning som skulde vise at Norge 
i ett og alt hadde rett. Om det kom noget svar vet jeg ikke. 
Men det vilde vært lett for den svenske fredsvenn å gi en lig- 
nende utredning av saken, sett fra svensk synspunkt. Og så 
stod man der, like fjernt fra hinannen, med hver sin opfat- 
ning. 

Mellem norske og svenske kristne var kontakten i 1905 hel- 
ler ikke så fast og sterk som den burde ha vært, og som den 
sikkerlig også kunde ha vært. Det var så meget som de kristne 
på begge sider av Kjølen var helt enige om. Dette kunde de 
ha samlet sig om, frembåret det i fellesskap for Gud og følt 
gleden ved å stå sammen midt under bølgebruset. Det vilde — 
virket forsonende og dempet lidenskapen på begge sider. 

De kristne var helt enige om å be for de styrende og ledende 
i begge land, at Gud vilde gi dem visdom, rettsinn, ydmykhet 
og måtehold i kampen. De kunde i fellesskap be om at Gud 
måtte holde alt hat og fiendskap borte, så det ikke fikk feste 
rot og bli til folkesynd i begge leirer. De kunde samlet be om 
at Gud måtte ta saken i sin egen sterke hånd og finne vei til 
en løsning som var stemmende med hans vilje. Og endelig: 
De kristne på begge sider kunde med helt og fullt hjerte båret 
denne bønn frem for Gud: Herre, hold krigens fryktelige 
ulykke borte fra våre folk! 

Det kunde vel nevnes mere. Men dette kan være tilstrekke- 
lig til å vise, at det nok kunde vært mulig for norske og sven- 
ske kristne å samles på en felles platform, stå side om side i 
store og dypt gripende saker og dermed øvet sin gode og for- 
sonende innflytelse innen begge folk. Det blev ikke gjort, eller 
i altfor ringe utstrekning. 

Felles bønn binder sammen. Den utjevner motsetninger, 
den fortærer alt egoistisk retthaveri og skaper forståelse over- — 
for motparten. Den bøier alle i ydmykhet under Guds veldige — 
hånd. Den gjør det klart at hovedsaken ikke er at vi får alt — 
som. vi vil ha det, men at Guds vilje må skje. Vi er kortsynte, 
vi er øieblikkets barn. Han har oversyn over de lange avstan- 
der, de fjerne mål. «Ham bør å stå for styre, han er så vis 
en mann.» | 

Det er alltid en fare under en konflikt som den i 1905 at 
hvert av folkene vil gi uttrykk for sin fullvisshet om å ha 

Gud på sin side. Det var fremme i 1905, men langt mere på 
et senere tidspunkt, nemlig under verdenskrigen. Gud blev 
til slutt fremstillet som en nasjonal Gud, en Gud for det en- 
kelte folk eller den enkelte maktgruppe. Så fikk de andre 
folk eller de andre maktgrupper skjøtte sig selv eller finne 
sig tilrette med Gud som de best kunde. 
Om tanker av denne art påny skulde forsøke på å komme 
 tilorde, da må kirken kjenne sin opgave: Å slå ned alt det 
som forvirrer begrepene om Gud og derved fordunkler hans 
storhet og herlighet. Gud er Gud, han og ingen annen, 0g 
med faderomhu ser han til hvert folk på jord. Hvis hans vilje 
fikk skje på jorden som den skjer i himmelen, da blev jorden 
påny et paradis, hvor hvert folk kunde leve i fullkommen fred 
og lykke. Men menneskenes onde gjerninger drar efter sig 
onde følger, for den enkelte og for folkene. Når tunge tider 
og hårde prøvelser kommer over et folk, da er det ikke tegn 
Å på at Gud har vendt sitt ansikt bort fra det. Det tunge og 
bitre kan være de gaver, som Gud ser at han for det første 
må skjenke. Siden kan det komme andre gaver som man 
bedre forstår å sette pris på. Og da kan det nok hende at det 
gamle profetord vil rinne folket ihu: Jeg takker dig, Herre, 
at du var vred på mig, men din vrede er vendt bort, og du 
d trøster mig. 
-— Noget av det som vi har grunn til å minnes med størst 
— takknemlighet fra året 1905 er at opgjøret fant sted uten 
krig. Den truet flere ganger. Den viste sitt skremmende an- 
; sikt for begge folkene, og lenge kunde man frykte for at den 
hadde alvorlige hensikter. Men den trakk sig tilbake og for- 
| svant. Opgjøret fant sted i fred. 
å Har kirken nogen del i dette lykkelige resultat? Det har 
den sikkerlig, men om dette viktige punkt kunde de kristne 
4 begge land har funnet hinannen på en ganske anderledes 
sterk og virkningsfull måte enn tilfellet blev. Som vi vet at 
- Norge hadde mange venner i Sverige i 1905, så vet vi også 
at de alvorlige kristne i Sverige avgjort var imot å slippe 
krigens redsler løs over folkene. Like fra kongeborgen til den 


AE 

-— fattigste hytte stod man enig om dette. Her møttes de kristne 
i Sverige fullt og helt med de kristne i Norge. Og om dette 
- punkt blev mange bønner sendt op til Gud. Da opgjøret var 

ferdig og fredspakten avsluttet, kom som et gledesutbrudd 
dette vakre ord: Nu gikk en engel gjennem Norden! Ordet 
fant gjenklang i tusener av hjerter. Det var fredens engel 
som vendte sitt lyse, strålende ansikt mot oss. Og ikke lenge 
efter reistes fredsmonumentet ved grensen, med bidrag fra 
svenske og norske kvinner og menn. 

Fredsviljen var der og den seiret. Men til nogen felles 
offentlig optreden av de kristne i begge land for å nå dette 
mål, kom det ikke, så lenge stillingen ennu var kritisk og 
truende. 

Og dette var sikkerlig ille. For her vilde de kristne hatt 
en ypperlig anledning til å manifestere sin prinsipielle stil- 
ling til krigen. 

Krigen er i vår tid et av de store og meget vanskelige pro- 
blemer. Alle skjønner at den er lite i pakt med det fredens 
budskap som kristendommen bringer. Om den nogensinne kan 
bli et helt tilbakelagt stadium i menneskeslektens liv, det vet 
ingen idag. Men at det er de kristnes plikt å gjøre hvad de 
kan for å hindre enhver krig som truer med å bryte ut, der- 
om kan der kun være én mening. Fred på jorden hører med 
til menneskesønnens program, forkynt av engler straks han 
var født. Men å realisere hans program, det er de kristnes 
opgave. 

Når krig ennu er en mulighet, ja en stadig trusel over fol- 
kene, da er det åpenbart fordi Kristi ånd ennu har fått for 
lite råderum, såvel hos massene som hos de styrende. I stedet 
for kjærlighetens ånd kommer da egoismen i høisetet, og føl- 
gen er havesyke, pengebegjær, nytelsessyke o.s.v. Får disse 
makter ta herrevelde hos den enkelte, hos de mange, hos fol- 
kets store masse, da stiger det til slutt frem et fortettet be- 
gjær efter å nå disse mål, selv om veien går over tusener av 
lik. Krigen er i sikte. Kort og koldt uttrykker man det slik: 
Årsaken til krig er i våre dager i regelen de økonomiske pro- 
blemer. 

Da verdenskrigen raste på det verste og fyllte folkene med 
gru, da var det mange som i all opriktighet spurte: Kunde 
Gud ikke forhindre dette? Hvorfor gjør han ikke ende på 
dette forferdelige menneskeslakteri? Er han ikke allmektig? 
Er han ikke kjærlig og barmhjertig? 

Spørsmålet var virkelig brennende, for mange stod rådville 


og famlende, uten å finne noget svar. 


Jeg husker at jeg dengang i et foredrag brukte et billede, 
og jeg vil gjenta det her: Det står en stor bygning, en monu- 
mental murbygning. Dens grunnmur er fast og sikker, byg- 
ningen står på fjellgrunn. "Men hvert år kommer det nogen 
og fjerner en sten fra grunnmuren. Tilsynelatende gjør det 
ikke noget synderlig, bygningen står fremdeles, og glade sorg- 
løse mennesker holder fest i dens vakre lokaler. Men ustanse- 


dig gjentas eksperimentet, sten for sten fjernes. Og så — ja 


så kommer de uundgåelige følger. Bygningen styrter sammen 
med bulder og brak og knuser mennesker i sitt fall. 

Kunde ikke Gud forhindret at bygningen falt sammen? 

Jo, utvilsomt kunde han det. Men han gjorde det ikke. Han 
ophevet ikke tyngdekraftens lov for nogen lettsindige men- 
neskers skyld. Han gjør det neppe en annen gang heller. Men 
det er ikke bare i naturens verden Gud har satt sine lover. 
Det er også i åndens verden. Også disse lover virker fast og 
sikkert. Krigen er aldri et uttrykk for Guds vilje og velbehag. 
Den er et uttrykk for at menneskenes mengde har brutt med 
Guds vilje. Har satt sin egen vilje og sitt eget begjær høiere 
enn Guds vilje. Å motarbeide årsakene til krig er lettere enn 
å stanse krigen, når den er brutt løs. 

Her har kirken og hele det kristne folk en stor opgave. Til 
hele menneskeslektens beste. Fred på jorden. 

Det lyktes å holde krigen borte fra Nordens land under op- 
gjøret i 1905. Man var i begge land villig til heller å gi av- 
kall på litt av sitt eget, litt av det man anså for sin rett, enn 
å la den brutale makt felle dom i saken. Man var villig til 
heller å ta litt av en ydmykelse enn å slippe krigens avgrunns- 
makter løs over folkene. Viljen til fred var sterkere enn viljen 
til krig, sterkere enn begjæret efter det mulige utbytte som 
krigen kunde gi. Og fordi begge folk i nogen grad overvant 
sig selv, derfor blev opgjørets bitterhet også hurtig lægt. 

Hvem kan tvile på at kirkens og skolens arbeide gjennem 
generasjoner her har øvet sin innflytelse og har båret sine 
rike frukter? 

Kirken har all grunn til å minnes 1905. Den har grunn til 
å minnes og være takknemlig. 


4922 R. TVETERÄS 


Den har grunn til å tenke tilbake og dvele ved de lærdor | 
mer som årets begivenheter gir. Årets utbytte for kirken er 
ikke bare av positiv art. Der er fra kirkens side også feil o. 
forsømmelser å merke. Men det er sundt å se sine feil. Det 
kan gi som frukt en riktigere optreden og holdning i frem- — 

tiden. R. Tveierås. 


RELIGIØST INNSLAG I NYERE NORSK 
LITTERATUR. 


Foredrag i Oslo Presteforening 20de mai 1930. 


Av sogneprest ERLING TOBIASSEN, Aadal. 


Vi har som kristne i våre hender bøkenes bok. Snart ankla- 
ger den og snart bærer den trøst frem, men alltid forkynner 
den gamle bok, sannheten om menneskenes verden og herlighe- 
ten i Guds og Ham som henger korsfestet mellem dem begge. 

Men vi har som kristne også andre bøker i våre hender. No- 
gen er fylt av visdom, og vi leter i dem, fordi vi trenger kunn- 
skapens lys langs de veier vi skal vandre. Andre er fylt av 
sang, og vi lytter gjerne, fordi det er godt å synge langs den 
veien vi vandrer. Men atter andre og mange bøker er fylt av 
menneskeliv og skjebner, slik som de strir sig frem og livskår 
og lynne merker dem. 

Men når vi som kristne sitter med disse bøker i våre hender 
og leser dem i lyset fra den hellige bok, så lytter vi gjerne til 
om de har tonen fra himlen i sig, den nye sang som alltid gle- 
der oss når vi møter den ... 

Det var lenge at tonen fra himlen var borte i vår litteratur. 
å mange av de som skrev mente sig at Gud var død. Og den 
som har gravlagt Gud, den hvelver ingen himmel over det men- 
neskeliv han tegner. Slik var åttiårenes diktning. Dens menn 
tegnet troen i karrikatur. Men tanken kan drepe Gud, han 
gjenopstår i hjertene. Selv livsleden kan bli vei tilbake til 
ham; de trette menn kan finne den bortkomne fader. 

Ved århundredeskiftet skrev Georg Brandes: «Tidsalderen 

ligger i den religiøse reaksjons bølge.» Han så rett, men så 
var det også nytt å se omkring ham. De trette menns religiøse 
reaksjon var inne. Og det var ikke de minnst talentrike som 
bar den frem. I Frankrike banket Verlaine på paterens dør. 
I Sverige søkte Strindberg inn mot korset. I Danmark vendte 
Johannes Jørgensen sitt ansikt mot Rom og som han vandret 

sør blev det for ham en vandring «fra verdens kval til Guds 
fred». Men også hos oss fikk denne reaksjon sine talsmenn og 
den vei blev brutt som førte inn til en nyvurdering av religion. 

Det kan vel sies at menn som Obstfelder og Garborg, hver i 
sin sære egenart, står som forløperne, og ikke minst blev kan- 
skje Garborg mannen som pekte inn mot ny vei. I en Gar- 
borgstudie hevder Ronald Fangen') at Garborg ikke hadde op- 
rindelige religiøse instinkter, men det religiøse problem tyran- 
niserte ham. Det kan heller ikke være tvil om at det religiøse 
problem for Garborg var et uavvendelig og uavviselig problem. 
Men hele hans diktning bæres av et intenst religiøst følelsesliv, 
hvor ikke minst angsten for det ukjente evige har fått en kon- 
genial tolkning som viser hen mot et instinkt som han aldri 
skrev sig løs fra, hvor meget han enn erkjennelsesmessig måtte 
ha ønsket det. (Kfr. Ivar Welle, Norvegia Sacra 1924). Ang- 
sten drev ham inn mot religionen. Angsten drev ham ut av 
den. Men han var alltid i angstens favntak. Slik blev Gar- 
borg aldrig gammel. Han levet alltid nær inn til sin barndom. 
Som Søren Kierkegaard aldri kom ut over minnet om gjeter- 
gutten som i sin nød ute på heden forbannet Vår Herre, slik 
bar Garborg for alltid angsten med sig i erindringen om en far 
som under redslen for Guds dom tok sitt liv. Hans diktning 
blev en Jakobskamp med Gud, og selv om han kanskje selv 
ikke fant velsignelsen, så står det klart at han hjalp andre inn 
mot den. Han løftet iallfall litterært sett det religiøse problem 
inn i nytt lys, la alvor inn i alvoret, førte spørsmålet fra karri- 
katuren og over til livsproblemet. Og slik er han ennu idag en 
stifinner som får mennesker religiøst til å vandre. 

Som en eiendommelig overgangsskikkelse står også Sig- 
bjørn Obstfelder, han den mest merkede av det som Helge 
Rode har kalt: «de er sykelige på grunn av et overmål av sjel». 
Men mest typisk for de trette menns religiøse reaksjon er kan- 
ske en mann som Vilhelm Krag. Lyrikken er diktningens 
skriftemål. Den søker sjelden utad. Helst går den inn mot 
hjertets stille og stormende verden, søker det personlige og 
stanser foran det vanskeligste: å gi ord for det ordløse. Og i 
Krags skriftemål er der meget av tretthet og ikke lite av den 
evige verden som troen bor i. 


') Tegn og Gjærninger, Gyldendal Norsk Forlag. 1927. 

Min fod har traadt mangt mødig steg 
for gleden mig at finde — 

Og jeg har set al verdens pragt 
men gleden ingensinde ... 


Slik er de trette menns sang. Slik vidner resignasjonen og 
skuffelsen og slik har Vilhelm Krag som få kunnet gi ord for 
trettheten i selve livsfølelsen. «De trætte til døden», Krag bru- 
ker ofte ordet, ikke bare fordi hans lyrikk fanger stemningen 
i det, men fordi stemningen synes å stige av oplevet virkelig- 
het. Et dikt som «Døden» synes mig programmatisk i denne 
sammenheng. Den livslinje diktet ridser op blev veien for 
mange i hans slektledd. Sangen om ungdom og fest og elskov 
er stilnet av. Skuffelse og savn og sorg ligger i hjertet som 
fortids gave. Og foran står døden og venter, venter en mann 

— med tomme hender og et hjerte i dyp angst: 


G Lidet av gromuld i sindet. 

Det blir nok mest stein og skaarr. 
Gud tog de tidlig ifra mig 
og det takker Fanden dem for. 


Så har han intet følge når han skal inn til døden, ingen 
stolte replikker å slutte sin rolle med. Han kjenner ingen død 
i skjønnhet. Døden er for ham den vanskelige død. Men kan- 
skje kan der skje store ting — 


Men rækkes en haand imod mig 

fra mørket hvor jeg skal hen 

saa ved jeg at den som hjelper mig nu 
er endelig engang min ven. 


Og rolig vil jeg da vandre 

mod avgrundens gaade ud. 

Og kanske jeg spør: Hvem er du? 
Og kanske der svares: Gud. 


Også i andre av Krags dikte ånder samme stemning, dypest 
religiøst i «Kvelden», og den som lytter til dette rop fra livs- 
leden, dette håpets «kanske» mot Guds evige verden, kan ikke 
— undgå å føle at der går dype personlige linjer inn mot Guds 

rike. Og et ord fra Krags livserindringer kan bli levende, et 
ord om den underlige verden som heter bibelen: «Men langt, 
langt inde i rosenhavene sidder Mesteren selv og han sier til 
den som er bedrøvet indtil døden og ikke ved hvor i al verden 
han skal vende sig: Kommer hid, alle I som ere besværede, 
jeg vil gi Eder hvile» ...... Vilhelm Krag taler i sine livserin- 
dringer strenge ord om oss prester. Men møtte vi den som var 
trett til døden i et stille skriftemål, så kanskje vi forstod der 
prekestolen så ofte dømmer — — 

Det er ikke vanskelig å lytte sig inn til omslaget fra åttiåre- 
nes diktning. Det møter oss som vår efter vinter. Det 
kan være psykologisk betinget. Eros blir Gud, men gudsdyr- 
kelsen krever, og den som har tømt livsledens beger til bunns 
kan enten synke eller reise sig og spørre efter ny vei. Men 
omslaget har også sin sammenheng i en vidtfavnende strøm- 
vending i filosofi og livsinnstilling, i en dyptgående regenera- 
sjon, som Helge Rode taler om, et sjelelig gjennembrudd, i en 
voksende erkjennelse av at «i det religiøse ligger vår skjebne»... 

Det er dette sjelelige gjennembrudd som nu i mangt merker 
vår diktning. Den litterære krise arbeider med en virkelig- 
hetsutvidelse. Den vurderer det sjelelige i sin egenart. Der- 
for vurderer den også det religiøse liv nytt. Og så omfattende 
gjør den det at man godt kan tale om en diktning i den reli- 
giøse uros tegn. 

Typisk er her Johan Bojer. Han er også i så henseende ka- 
rakteristisk forsåvidt som hans egen uklarhet i mangt er kri- 
sens uklarhet. Hans bøker, Den store hunger og Det nye tem- 
pel, er bøker om far og sønn, men tillike bøker om hunger, om 
evig opdrift. 

Per Holm er barn av sin tid. Stempler arbeider omkring 
ham, stålet synger sin sang, ingeniøren er stålets prest, men 
stålet dreper, dreper den evige lengsel i oss. Men under stålets 
sang lever hungeren efter salmen, eller for å tale med Per 
Holm: «Det jeg hadde hungret efter, det var å bygge templer, 
ikke bedehus eller kirker for jamrende syndere, nei et tempel 
for den pompøse menneskeånd, hvor vi kunde opløfte vår sjel 
til en hymne som en gave til himlen». Så vil Per Holm ikke 
bare skape jernbaner og nye maskiner, men han vil også skape 
Gud — og Bojer reiser freidig programmet for ham: «Det 
guddommelige i himmel og på jord, det må mennesket selv 

skape, derfor gikk jeg nu her og sådde dette korn på min fien- 


des aker så Gud skal være til». 


Det nye tempel for denne skapende menneskeånd, som Per 
Holm ønsket å reise, legges som arv inn over hans sønn, Lo- 
rents Holms skuldre. Men hadde faren ikke plass for Gud i 


- sin religion, så har sønnen plass for mange guder. Alt og alle 


er gitt rum i hans tempel, den bleke asket på korset er til og 
med blitt «det moralske univers i menneskeform», og freidig og 


— blåøiet forkynner det nye tempels prest en ung Gud og en 


ung verden ...... 
En av disse menn karakteriserer sig som «en turist i det re- 


 ligiøse landskap». En turist kan se landskapet, han får sjel- 


den tid til å opleve det. Slik har man inntrykk av at Bojer 
har sett noget vesentlig. Han har sett at maskinteknikk og 


- stålkultur ikke bærer frem. Han har sett at også i det mo- 
 derne menneske går der dype evighetslengsler mot tempelgang 


og helligdom. Men hans diktning er fattig på oplevelse. Hen- 
ning Kehler*) bemerker om den at «barometret alltid står på 
tørt og rolig veir og evig sommer». Boken Det nye tempel 


kom i 1927. Den virker helt førkrigsaktig, blåøiet i sitt lys- 


syn, ubekymret og uberørt av all ondskaps makt. Veien til 


templet er utilstrekkelighetens. Bodens og syndserkjennelsens 

vei kjenner han ikke. Det transcendentale, det numinose, det 
altbestemmende hellige finner stengte dører ved det nye tem- 
pel. Der blir mennesker selv guder. 

Det kan idemessig være interessant å sammenligne de to bø- 
ker av Bojer med Hans Hegnas: De evige øine og Presten 
Atle Mann. De kom i samme år. De handler begge om far og 


-— sønn. Der er i sannhet forskjell. Den ene skriver med verdens- 


suksessens eleganse og effektsans. Den annen forsøker en dag- 


bokslivsavspeiling uten den ordenes og fantasiens lek som hos 


Bojer og med påtagelige litterære svakheter. Men problemet 
er det samme. Hos Hegna sitter en doktor og undres over li- 


vet. Hans verden er den klare erkjennelses verden. Men i 
— hans hjerte ligger mors minne; det blir for ham de evige øine, 


makten av det guddommelige. Han har sitt arbeid mellem 
slekter som synder og lever sig ut og synker, og våkner selv 
under ordet at ingen har sitt liv av sitt gods, ser at slektens 


1) Overmennesker og andre. H. Aschehoug & Co. Dansk Forlag. 1929. 

gjenreisning må ta til i sjelenes verden. Om dette gjenreis- 
ningsverk samler sig hans sønns arbeid. 

Det religiøse problem synes mig å være dypere virkelighets- 
festet hos Hegna. Skyggene faller dypere, det onde blir synd, 
stiger frem som en kraftødende virkelighet, men inne i den 
virkelighet skjer det at en sjel opstår i møtet med Gud. 

Denne betoning av det sjeleliges verd, som idag er med å gi 
strømdraget i vår litteratur, har åpnet syn for og en ny for- 
ståelse av religion og religiøst liv slik som historien har over- 
levert oss det og som folkelivet har gitt det form. 

Lengst synes det mig at Ingeborg Møller her er nådd. Hun 
har i sine tre bøker ikke bare gitt oss en levende ættesaga med 
ramme av norsk fjellbygdliv, men hun har tillike i rik kunst 
og kongenial innlevelse evnet å løfte slektslinjene op i lys av 
gammel gudstro. Historien lever hos henne. Hennes tegning 
gror frem av virkeligheten, møter snart med blodtung ondskap, 
snart med rike glimt av den troens verden hvor ondskapen har 
mistet sin brodd. Hennes beste mennesker kan si med Job 
Sveinungsson; «Fatig var eg, men rik lel, eg åtte ikkje anna 
enn det eg bar med meg. Men det var Guds ord i skreppa og 
kjærleik i bringa, og med slik rikdom gjeng det støtt vel.» Hun 
har gitt en vakker tegning av fromhetens innslag i vårt folk, 
av gudsfryktens stille kraft, av skjebnetungt sjelsliv som får 
ny vei og stigning i møtet med Guds evige verden. 

Den er så norsk, denne tegning av religiøst liv. Dens tro er 
en fåmælt tro. Den anmelder sig ikke. Den fråtser ikke i 
ord. Men den hviler dypt i sjelen, finner sig næring i ordet 
og salmen og bærer livet. Man kan også som det er blitt gjort 
tale om hennes diktning som et protestantisk motbilled mot 
Sigrid Undsets. Som Kristin Lavransdatter får Gunhild Bjør- 
nersdotter kors over sin skulder og må gå sin botsgang. Men 
som Kristin stanser i en kirke som tar henne inn i sin styrke 
slik møter Gunhild det evige livs ord som gir hennes sinn fred 
og hennes vei Guds lys. Denne Ingeborg Møllers tegning av 
norsk fromhetsliv hører til de gledeligste ting i nyere norsk 
kunst. 

Historisk innstillet i sin diktning er også en mann som Olav 
Sletto. Han henter den ytre ramme dels i norrønt liv, dels i 
urkristendommen og kirkens første tid, men om han tegner 
Loke i sin maktvilje, Paulus i sin intense strid eller Ambrosius 

i sin kallsstyrke, så er viljen i hans kunst alltid en: å stille det 
sjelelige frem i brytningen med en oversanselig verden. Slik 
også i hans siste bok: Upetter Glasberget, karakteristisk for 
det nye strømdrag i den syntese av medisin og religion som bo- 
kens læge arbeider mot. Boken har også sin interesse forså- 
vidt som den viser hvordan psykoanalysen nu slår inn i litte- 
raturen og der åpner for nye muligheter, gjør, som vår litte- 
rære kritikk er opmerksom på, romanens kunst vanskeligere, 
men også intellektuelt rikere. 

Denne rikdom både av intellektuelt arbeid og inntrengende 

sjeleanalyse bestemmer i mangt Sigurd Christiansens litterære 
innsats. I sin triologi Inngangen, Sverdene og Riket har Si- 
gurd Christiansen vist sig som en alvorlig arbeidende kunst- 
ner, som ikke bare har en rik skikkelsesskapende evne, en dyp 
forståelse av menneskeskjebner, men som tillike over sin dikt- 
ning har et etisk alvor og en vurdering av religiøst liv som 
man må gledes over. Hans skikkelser hører i mangt skyggen 
Å tl. De må gå den brødefulles og fornedredes botsgang. De 
har alle sitt Golgata, kjemper skyldfølelsens kamp med Gud, 
ti deres skjebne er denne å måtte leve under ordet: «Den som 
Gud engang har rørt ved, han kommer aldri fri». 

Sigurd Christiansen har, såvidt jeg kan se, ingen religiøs 
vidnevilje, intet religiøst budskap. Men han forstår det reli- 
giøse liv i dets skiftende rytme, synes å kjenne sektens liv in- 

-— nenifra og har åpent blikk for det omskapende der Gud trer inn 
å livet. Hans diktnings vilje, den ligger i å legge sjeler åpne, 
følge livets lek med menneskeskjebner, ikke minst hvor Gud 
å legger dem i sin smertefulle smeltedigel. 

Der ligger et fromt menneske og skal dø. De som står om- 
kring, venter på ordet om Gud. Det kommer ikke, ti «han 
hadde hatt Gud mere i hjertet enn på lebene, han måtte også 
— være taus for ham nu». Det er slike mennesker Christiansen 
synes å møte, ikke bare med sin kunsts forståelse, men også 
— med varm sympati, de som har Gud i hjertet, som evig søker 
-— opad, som opfyller flere bud enn de taler om. Slik står hans 

diktning som vidnesbyrd om virkelighetstyngden av den reli- 
giøse verden, om den Gud som nedbøier under kors for siden 
å ophøie. 

Gabriel Scott møter spørsmålet fra en annen side. Han 

står overfor det religiøse liv sterkere intellektuelt bestemt og 

hans diktning blir derfor rik på de antinomier og svingninger 
som en rasjonell vurdering av det irrasjonelle gjerne vil føre 
med sig. 

«Kilden» står i en klasse for sig. Fiskeren Markus, barn 
av fattigdommen, med hav om sig og himmel over sig, men 
med et barnslig åpent sinn, for hvem livet dikter sine eventyr 
og over hvem den Evige legger sin nåde ...... Sterkere er det 
intellektuelle innslag i «Det gyldne evangelium», et skjønnlit- 
teraturens theodicé i slagg og gull, en forkynnelse av kjærlig- 
hetens evangelium som stundom løfter sig til legendens enkle 
skjønnhet. 

Anderledes står Sven Morgendug og Hyrden. Der er ingen 
forkynnelse, men angrep og opgjør, og et opgjør som går til 
angrep, ikke bare på prester og kirke og kirkelære, men like 
inn i troens livsnerve, slik som troen alltid vil vite sig under 
Guds forsyn. Angrepet er ført med en inntrengende intensitet, 
slik som en mor kan spørre inn i meningsløsheten over sine 
barns lik, og skrevet med en personlig optatthet som stundom 
gir ordene bekjennelsens glød: «De bøker jeg engang har skre- 
vet og hvori jeg har forkynt Gud, jeg bryter staven over dem 
alle, det er stemninger bare, dikt, poesi.» 

Men det er vel også her slik at den Gud har rørt ved kan 
aldri siden komme fri. Derfor løper ikke boken ut i nogen 
seierens fanfare, den ebber ut i et stille sukk: «Jeg ønsker at 
jeg må ha tatt feil, jeg ønsker at jeg må ha urett, at det bare 
må være mig selv som er blitt blind og ikke kan se». Så fører 
Hyrden betraktningen videre under pater Julius hånd, varmere 
i sin stemning, uten løsning av problemet men med ansatser til 
det, med betoning av sinnelaget, «det som er vekten som veier: 
våre gjerninger og hele vårt liv», med et religiøst liv som står 
i mystikkens tegn: «Religionen skal føre oss til Gud, den skal 
skape den beven i oss, den gode ydmyghet i våre hjerter, den 
store undring i våre sinn som gjør at vi får lyst til å knele, til 
å kaste oss tilbedende ned i støvet for dette ufattelige utenfor 
oss, denne grenseløse, ophøiede virkelighet som vi bare kan ane 
som den blindfødte aner solen, dette allivets kildespring som 
suser stille på bunnen av oss og kaller det dypeste i oss frem.» 

Der er i disse bøker avsnitt som er sprunget ut av Scotts ly- 
risk varme sinn, der er stemningsbilleder av sær skjønnhet, 
men foran det høieste trer ofte den lyriske innfølingsevne til- 

bake, tanke og intellekt bestemmer veien, livsmysteriet disse- 


keres og Scott faller selv i den dype vanskjebne å bli teolog og 


skrive teologisk. 

Denne nye forståelse av religiøst liv, denne analyse av sjel, 
også den sjel som Gud har rørt ved, er idag i vår litteratur for- 
bausende rik. De navn som er nevnt kan stå som typer som 
hver gir innstillingen overfor det religiøse i sin særegne bryt- 
ning. Man kan også nevne flere. Der er tegning av stridende 


religiøst liv slik som Vislie, Forsberg og Mælandsmo har gitt 


det. Der er tonen av alvor, som den er våknet hos Wildenvey, 
der er Tore Ørjasæter, som i kosmisk syn ser Kristus som broen 


— mellem jord og himmel og som også vet å utløse salmetonen: 


TE TS SER 


Han skin din lidingskross 
med livsens ljos for oss 

på all vår veg. 

Og stødt eg stundar so 
med lengtings brand i blod 
ut av mitt heile mod 

mot deg, mot deg. 


Der er den kristne forkynnervilje hos Johan Fredrik Vins- 
nes, den alvorstunge optatthet av det religiøse problem hos Ro- 
nald Fangen, den som også har gitt sig et verdifullt nedslag i 
hans salmestudie. Der er Eivind Mehles aktuelle dramatiske 
forsøk i Korset fra Pem, der var Nils Kjær som til sist be- 


-— kjente sig som en gammeldags kristen og slo til lyd for Gio- 


 vanni Papini. Forskjellig kan det alt være gitt i evner og inn- 


stilling, men nok til å vise at problemet brenner, nok til å bære 
vidnesbyrd om at utenfor kirkeveggen går en sterk bølge av 
religiøs uro. 

Skal dette strømdrag bøie inn mot kirken? Det blir interes- 
sant å leve og se, og aldri så rikt å være prest som i stunder 


da forventningen våkner I det gamle hellige hus. Der er også 
tegn til at denne bølge av religiøs uro i vår diktning kan bryte 


dypere. Det religiøse innslag lever også hos slike som brudd- 
messig bærer det frem. Vi behøver ikke å tale om dikterom- 
vendelser, den som er omvendt kan selv vidne. Men det skjer 


 derute. Der er også tegn herhjemme, gledelige tegn for den 


som ønsker å se riket flytte grensepelene. 

Det er naturlig først å nevne Sigrid Undset. Hennes dikt- 
ning har størst vingefang, den bærer også klarest bud om gjen- 
nembrudd. Eugenia Kielland') bygger sin vakre studie over 
Sigrid Undsets diktning over Augustins ord: Cor nostrum in- 
quietum est, Domine, donec requiescat in te. Det er et syns- 
punkt som det ikke bare går an å anlegge, det er tillike et rikt 
og tankevekkende synspunkt. De urolige hjerter, ingen har 
tegnet dem som henne i all sin grå armod. Ordet om døden 
som syndens sold, det står som den dype bakgrunn for hennes 
livsbilleder. Hennes mennesker er religionsløse mennesker. 
Men siden steg i hennes middelalderdiktning Guds verden frem, 
åpenbaret i kirken som mater ecclesia, der de fattige hjerter 
fant hvilen i Gud. 

Jørgen Bukdahl sier om Sigrid Undset at «få konvertiter har 
så omfattende og avgjort begrunnet sin omvendelse som Sigrid 
Undset. Hele hennes forfatterskap er en sammenhengende be- 
grunnelse fra Marta Qulie til Olav Audunssøns pasjonsskikkel- 
se», men selv om dette kan sies, så ser det allikevel ut til at 
Sigrid Undset i Gymnadenia trekker linjene sammen til en av- 
gjørende begrunnelse, ikke bare for bruddet i sin diktning, det 
som løfter forfengeligheten og avmakten i det menneskelige op 
i Guds verdens lys og inn i kirkens kraft, men også for hennes 
personlige overgang til katolisismen og delaktighet i troens og 
kirkens liv. 

Merket av omslag er også Johan Falkbergets diktning. Han 
steg frem som grubenes dikter. Der lå en stemning av lys livs- 
tro og sær mystikk over hans tegning, men det som tok sterkest 
var hammerslag og vilt liv, slagsmål og synd. Men boken 
Brændoffer (1917) markerer bruddet i Falkbergets diktning. 
Den gir en tung og trist saga, er et nederlagenes og nedgan- 
gens epos, en tvilers og fornekters via dolorosa. 

Jon Jernblaastr er barn av trange kår. Hans ungdom flam- 
mer i oprør, også det oprør som reiser sig mot den levende 
Gud. Men Gud er sterk, også i en fornekters hjerte. Han kom- 
mer til byen og møter stengte sund. Nedgangen merker ham, 
armoden står grå og kald omkring ham, lammer viljen, dreper 
fornekterens tro: «Men for hver tid blev avstanden mellem 
Gud og ham større og større ...... men at gaa bort fra Gud var 


') Fem essays om moderne norsk litteratur. 

som at krype paa blodige knær over skarpe stener mil efter 
mil». I sin nød dreper han sitt barn, og nedgangen ender i 
fengslet. Der stanser veien, men der stanser tillike nedgangen 
i det store opgjør: «Han snudde ansiktet mot det liv og de aar 
han hadde levd. Og han gravet og lette i det levde liv. For 
etsteds dernede hadde han faatt en grundskade. Han brøt aar 
for aar op av erindringen. Inntil han naadde attende til de 
aarene han rev sig løs fra Gud.» Tilsist står far hans hos ham 


i cellen. Har du det vondt, Jon? Embret prøvte at si noget 


mer, men fik det ikke til. Langt om lenge sa Embret: Kom 
hit til mig alle I som stræver og bærer tunge byrder, jeg vil gi 
Eder kvile. Jon stod og grundet paa sin fars enkle, enfoldige 
ord. Netop de ordene var det han hungret og tørstet efter. 


Han måtte prøve på at finde frem til Gud igjen. Og Jon Jern- 


blaastr skimtet randen av en ny dag.» 
Denne diktning, som ytterligere er utdypet i Den fjerde 


| nattevakt, er ikke bare bygget op i krass, realistisk kunst, men 
4 man får tillike en sterk føling av at det ord som er sagt om 
«Giovanni Papini: «Det er hans kjærlighet til virkeligheten som 


tilsist driver ham frem til religionen», det ord gjelder også her. 
Også i vår lyrikk har vi sang som står i bruddets tegn. Alf 
Larsens første sang var merket av et uendelig tungsinn. Vin- 


terlandet steg av hav, strengt og kaldt, og havet selv lå snart 
under storms velde, snart under tett skodde med slitne rors- 
menn over årene. Men siden kom der ny tone inn. Tungsin- 


y 


«den der eier fred under Guds virkelighet og et evig håp. 


& 
F 
[3 


net blev brutt, sangen lysere: 


Nu tørster jeg som en gammel mand 
mot sol og sommer og søndenvinde 


og alle dikt til mitt vinterland 


er gått mig sporløst og længst av minde. 


E- Det nye som er kommet til, er det religiøse overlys. Han 


synger nu som den der er «besatt av det himmelske sus», som 


Lærte vi atter at istemme psaltret 
uten at akte paa tvil i vaart sind 

fjøi hver en sjæl som en due fra altret 
like i høisangens himmerik inn. 


- Kirke og Kultur. XXXVII 28 

Det er denne vilje til psaltret som er kommet inn i Alf Lar- 
sens diktning. Hans sang løfter sig ikke til salmens lovsang. 
Den går heller ikke sin botsgang langs syndserkjennelsens sti. 
Men den har sitt liv i meditasjonen og den stille selvbesinnelse 
overfor det evige: 


I bilder må du vise 
det åpenbarte frem 
enfoldig må du prise 
Guds herlighet for dem 
som ennu ikke fatter 
og ennu ikke ser 
verdien i de skatter 
han oss til daglig ter. 


Langt mere av troens stormveir, av strid og seier, av svart 


skygge og klart fjellviddeveir er der hos Olav Aukrust i hans. | 


Himmelvarden, som vel er ett av de lødigste kunstverk vi eier, 
men tillike ett av dem som har det sterkeste kristelige innslag: 


i sig. Der er i dette diktverk en tankestrøm og skiftende bil- — 


ledrikdom som var det Wergelands. Der er et idéinnhold og 
en troens vekstlinje som gir erindring om Kierkegaards tre sta- 
dier. Et menneske går gjennem vann og floder og ill. Angst 


slår, og sår smerter, og dype skygger legger sig over en livsvei 


som de ligger over livet selv. Mennesket møter skyggen og 
undres: 

Gaata um Gud og Satan 

runa um reint og raatt. 

Lucifer vart Leviathan, 

vart det daa vondt av godt? 


Men mennesket vandrer videre. Der er i livet en opferd mot 
en himmelvarde som gir klarsyn og utsyn, det utsyn som kri- 
stentroen eier: 

Den gaata kann Gud sjølv raade. 
Det er baade sannt og visst. 

Ho løysest av honom i naade: 

Ho løysest av Jesus Krist. 


Og opferden, den fører inn til den store forsoning av jord 
og himmel, av mennesket og Gud: 


Ei Å 


MA 

Bloddoggi ned 

fraa Golgata tre 
draup i vaar jord 
livsvoni gror — 

det braanar en vinter 
so storknande stiv 
mot blømande sumar 
og ævelegt liv ...:.. 


Slik er bokens forkynnelse, et vidnesbyrd om den store ut- 
frielse der et menneske stiger fra ormegården til himmel- 
varden. 

Vi møter samme dype alvorstone også i den diktning man 
kan kalle menighetens, slik som f. eks. Edin Holme og Kari 
Gløersen og som ikke minst nynorsk salmesang har båret den 


frem. Denne menighetens diktning er en diktning i slagg og 


gull, men der står en lys kristentroens verden bak den som har 


gjort den kjær i mange hjem. 


Våre prestegårder synes dessverre ikke å huse mange litte- 


 rære evner. De som er, har iallefall ikke slått igjennem. Dels 
 øder man sine evner ved en frontmessig optatthet som f. eks. 


E. Edwin og Fr. Wisløff, dels skriver man vederheftig som I. 
Welle og vakkert som L. Schiibeler, men det mangler en gnist 
som fenger, en kunstnerisk tyngde som bærer det videre. 

Vil man tilsist søke en vurdering av dette religiøse innslag, 
så mangegrenet og forskjellig som det er, så kan man ut fra 
en barthiansk likegyldighet for det som gror av det dype, av- 


— vise det hele som likegyldig. Men mennesker lever i denne 


diktning, og mennesker møter livet i den. Troens likegyldig- 


het for diktningen kan føre til diktningens likegyldighet for 
troen. På den annen side kan man gjøre vel i å erindre at 
— denne diktning i mangt er merket av en ansatsenes religion. 
Den mangler ofte en klar religiøs linje. Den møter ikke sjel- 
den med en vidtfavnende religiøsitet som i en livsprøve visse- 
lig vil vise sig å ha ringe bæreevne og ennu mindre misjons- 
kraft. De dype toner er den ofte fremmed. At et menneske 
de i det lave kan overveldiges av kraften fra det høie, kjenner den 
mindre til. Det er også karakteristisk i hvor ringe grad Je- 
sus Kristus trer frem i denne diktnings verden. Mange av 
å denne diktnings mennesker synes å sveve i uvidenhet om at 

Han engang vandret hernede og bragte Guds verden med sig, 
i ord og liv, i død og opstandelse. Det er også eiendommelig 
å se hvor individuelt bestemt disse mennesker er i sin religiøse 
streben. Kirken er ikke bygget op i deres landskap eller den 
står som hos Bojer som «et religiøst folkemuseum i billeder, 
salme, tekst og tolkning». Denne individuelle isolering tillike 
med avstanden fra Kristus står som et vidnesbyrd om mangel 
på dybde og livsalvor. Ti der mennesker i dyp nød søker Gud, 
der blir de helliges samfund alltid givende, der møter gjerne 
kirken som mater ecclesia. Men der kløver også kristentroen 
hvor estetikken binder sammen. Der bevarer korset sitt skar- 
pe anstøt overfor en kunstnerisk forflatning og utjevning, slik 
som dr. Ording?) har gjort opmerksom på at «det er synds- 
bevisstheten som betinger spenningen mellem estetiske og det 
kristelige». 

Man skal heller ikke overdrive betydningen av dette religiøse 
innslag. Selv det sterkeste kristelige islett er for troen en 
selvfølgelig ting. Hvem skulde synge om ikke den som Gud 
har rørt ved! Hvem skulde dikte livet om ikke den der van- 
drer i Guds fotefar under Guds velde! 

Men om man ikke vil overdrive, så kan man iallefall gledes 
over denne litterære nyorientering. Den kan bety en vesentlig 
inspirasjonsøkning for den utøvende kunstner. Alltid fant 
kunsten de rikeste inspirasjonskilder i troens verden. Aldri 
gikk den tom ut av Guds helligdom som fikk kall til å gi det 
ordløse ord. Man merker også f. eks. hos Sigrid Undset og 
Alf Larsen hvordan tegningen har fått større dybde, sangen 
rikere vingefang. 

Endelig kan en slik diktning være med å drive menneskene 
inn mot Guds helligdom. Den øker uroen omkring det religiøse 
spørsmål, bryter stillheten. Den vidner om en hunger og livs- 
lede, gir i ny form den gamle sannhet om de mange tings for- 
gjengelighet og det enes nødvendighet. Og den når med denne 
sin forkynnelse lenger enn prekestolen, dels fordi denne bok 
går, dels fordi bokens forkynnelse ofte er gitt med rikere ev- 
ner enn prekestolens. Dette gjelder ikke minst der hvor dikt- 
ningen stanser ved troens dype og rike brønn og i vannspeilet 
ser, ikke bare et menneskes synd og dype fortapthet, men også 


') Estetikk og Kristendom. 


NE 

den Guds nåde som i Jesu kors er frelsende nåde. Da gjelder 
ordet fra Chr. Richardt: 


Kunstens stjerner, la dem blinke, 
lyse, funkle, fryde øiet, 

muligens de kunde vise 

konger vei til Betlehem. 


Kan de så tillike ta denne slekts barn med på Betlehemsfer- 
; - den, da kan vi i sannhet hilse de diktere som har det mål over 
$ sitt kunstneriske arbeid med ordet fra helligdomen: Vi vel- 
E -signer Eder fra Herrens hus! 


Erling Tobiassen. 


Å 
i 


«NU MÅ DET ROPES UT IGJEN» 


Av ALF Larsen. 


E | Nu må det ropes ut igjen > EG 
TER så høit at alle hører: | ag 
Det nytter ikke med store menn 


3 Kristus må være vår fører! 
ag 

På Kristuskraften i høi og lav 
r ; må vinne eller vike. — 


Bud må gå over land og hav: 4 
Guds eller Djevelens rike! 


Bauneilden må tendes, den 

som varsler krig mellem ånder. 
Det må bli klart om de lever end — 
slektens evighets vånder. 


Reis da hærskrik, norske folk, 
som kan over jorden runge. 

Den evige sannhet er uten tolk, 
vær du dens pinsetunge! 


NOTISER 
«MER LIK GAMMEL SJELESORG» 


Dr. Adolf Weissåcher har som spesialkorrespondent til 
«Deutsche Allgemeine Zeitung» skrevet melding fra Den bte 
psykoterapeutiske kongress i Baden-Baden, og sier en del 
karakteristiske ting. (Kongressen er en avdeling av den alm. 
tyske lægeforening). Vi refererer: 

Det vesentligste inntrykk på kongressen var dette: der 
dukker op en ny byggende, ikke bare som før: er analyserende, 
ånd hos dem som arbeider med disse ting. Og denne ånd bryter 

ged de fientlige skranker mellem de forskjellige psykiske sko- 
er — bare Freudianernes holder sig fremdeles ortodokst av- 
$ sondret. 

Før var «analysen» alt, lægen skulde forholde sig passiv 
og bare pumpe ut av patienten likt og ulikt for å finne det 
svake punkt. Derfor blev også disse analyser så unaturlig 
langvarige. Nu derimot fremtrådte den praktiske parole: av- 
korting av dette unaturlig langvarige og passive, derved at 
man med det analytiske forbinder en kunstnerisk «Inittativ- 
analyse», som til rette tid griper aktivt inn med en formende 
- sjelesorgs metoder. Det blir mer lik gammel sjelesorg. — Det 
var Stekel (Wien) som sammen med Jungs og Adlers disipler 
bragte dette så sterkt frem. 

NE Som karakteristikon for vår tid fremhevet Stekel at 
| hysterien nu begynner å gå tilbake, men tvangsnevrosen tiltar. 
«Hver tid har sin egen nevrose-form». I nevrosen speiler sig 
nemlig hver tidsalders nød. Igår var det autoritets-overveldet, 
«om kom i strid med den voksende moralske frihetsfølelse 
(særlig på seksuelt område), og som følge derav fikk vi sek- 
— «ualnevrosen, som Freudianerne har behandlet med sin libi- 
Å doteori og sitt råd om seksualfrihet. Men idag, efter at all au- 
 +toritet er brutt ned, optrer den psykiske nød i form av «over- 
frihet», «uten feste», fullstendig hvileløshet i moral og livsan- 


q 

skuelse. Så har vi fått en ny form for nevroser, de som syke 
lig søker tvang som erstatning for de bånd de savner. De fik- 
serer sig en unaturlig skinautoritet i form av tvangsritualer, 
<om de «er nødt til» å ha, de får en stivningstendens som psyko-- 
fysisk kompensasjon for sin indre opløsthet. Mot dette er det. 
at behandlingen nu må rette sig, og her møter da Stekels, Ad- 
lers og Jungs terapi, hvor ikke lenger seksualproblemet, men. 
autoritetsproblemet står i centrum. 

Og her er så broen mellem de to temaer som var kongres- 
sens brennpunkter: tvangsnevrosen og religionen. Ti hvad 
er religionstrangen (Religionstrieb) annet enn ethvert sundt 
menneskes krav om et høieste og ytterste overpersonlig feste- 
punkt og sambånd, som befrier ham fra den jeg-syke isola- 
sjon såvel som fra verdenskvalmen og den upersonlige for- 
svinnen i massen. 

For egen regning fremførte i denne forbindelse svensken 
dr, Bjerre sine (kjente) teorier om de gamle religioners ubruk- > 


barhet, fordi de er så fulle av stivnede former og formler som. — 


der ikke lenger er nogen levende tro i. (Forresten et kritisk 
synspunkt av stor verdi og et saklig angrepspunkt på våre: 
bastioner!) På den annen side blev like så sterkt avvist den 
«tilsynelatende modige og sterke avvisning av enhver religiøsi- 
tet; denslags fører uvegerlig tilslutt inn i nei-stivhet og i syk- 
dom, fordi nemlig med religiøsiteten også den naturlige livs- 
utveksling med de store universmakter blir tilintetgjort». 

Kongressens hovedinntrykk var dette: Nettop vendinger 
henimot det aktiv-pedagogiske og mot religionen åpner nye: 
uanede muligheter for psykoterapien. 

Det norske folks liv og historie gjen- 
nem tidene. Bind VIII: Tids- 
rnmmet 1814 til omkring 1840 
av Wilhelm Keilhau. (H. Asche- 
houg & Co. 1929. 453 sider, 
rikt illustrert). 


Det koster stor beherskelse å 
skrive bare en anmeldelse og ikke 
en artikkel om denne boken. Ikke 
bare fordi lesningen gjør en varm, 
men især fordi der er så mange 
nye synspunkter og vurderinger 
som en får lyst til å understreke og 
belyse. Det er jo som om alt blir 
satt på hodet i forhold til den pla- 
cering det hadde hos Sars (i hans 
— mektige tre bind av Aschehougs 
— store Norgeshistorie 1913). Til og 
med to så viktige punkter som 
vurderingen av Stortingets innsats 


G ; og av personen Carl Johan blir 
fullstendig revidert. Efter Keilhaus 


aktmessige fremstilling har Carl 
2 Johan vært næsten mere en verger 
av Norges selvstendighet enn selve 
— Stortinget, men samtiden har vært 
full av mistanke og har sett alt i 
dens gule briller når det gjaldt kon- 
gen. Boken er en stor rehabilite- 
— ring av Carl Johan. Efter dette 
må man si at han med rette troner 
deroppe foran slottet i Oslo. Og 
— så rundhåndet gentil som han var, 
— åndelig og økonomisk, et fribårent 
og storlagt menneske som var som 
en Goliat mot alt det små-sure nor- 
ske politikerpirk i 20 og 30 årene. 
Man må være spent på om alt dette 
vil holde sig overfor fremtidens 
kritikk. 


Stortinget kommer =dårlig fra 
det — undtagen president Chri- 
stie og hans stab. Det som sprin- 
ger i øinene er særlig hvor fatalt 
det er når de folkekårne skal be- 
slutte om noget de slett ikke for- 
står sig på. Deres nasjonale op- 
sang og deres riksretts-stivsinn 
overfor Collett og Wedel er ynke- 
lig og nedstemmende å skue i hi- 
storiens lys. Stortingsmennenes 
slette innsikt i økonomiske lover er 
efter Keilhau likefrem årsaken til 
en hel generasjons misere i Norge. 

I det hele er der så meget ned- 
slående i denne boken — for ens 
nasjonal-folkelige romantikk. Hvor 
usselt behandlet ikke menneskene 
hverandre. Hvor blev ikke deres 
motiver bedømt feil i samtiden. Det 
er gledelig nu å se mange av dem 
rehabilitert — men det er trist å 
vite at vi alle selvfølgelig fremde- 
les fortsetter den gamle praksis i 
vår egen tid. En samtid kjenner 
åpenbart aldri sine menn. 

Ny er hos Keilhau hele miljø- 
bredden i verket, og så de knappe, 
klare person-malerier. Hele lekty- 
ren er formfullendt flytende, varm 
og rik. Min gamle beundring for 
Sars kjølnet, da jeg nu efterpå le- 
ste op igjen hans bind fra disse 
år — han er så meget mer kanceli- 
stilist og magasinør av data. (En 
tydelig tilbakegang fra idéflukten i 
hans berømte «Udsigt» fra 80- 
årene.) 

Det er blitt sagt offentlig at når 


Keilhau ikke har tatt med noget 


om folkets religiøse liv, så er det 
fordi H. N. Hauge skal behandles 

i den næst foregående epoke som 
Sverre Steen skal skrive. Men ær- 
lig talt — denslags er utflukter. Da 
er det bedre å tilstå at våre kirke- 
historikere har funnet frem så mi- 
nimalt lite stoff fra denne tiden, 
at en profanhistoriker står fast for 
materiale når han vil ha fatt i 
vidnesbyrd om det religiøse liv i 
tidsrummet 1814—40. Men det er 
og blir en oplagt mangel ved en 
bok som vil skildre «det mnorske 
folks liv og historie», at den reli- 
giøse del av folkelivet er helt neg- 
ligert. Man fornemmer det aller 
mest i en bok som er så tendende 
livfull og så menneskelig ekte. 


Eivind Berggrav. 


Den Freudske psykoanalyse. Dens 
historiske bakgrunn. Av Ragnar 
Vogt. Gyldendal, norsk forlag 
1930, 101 side. 


Dette er en bok med svært rolig 
puls, altfor rolig, vil mange si, i 
forhold til den temperatur som de- 
batten om analyse ellers nu er ste- 
get op til. Men Ragnar Vogt er 
ikke nervøs, han skynder sig ikke 
med å felle nogen avsluttende dom. 
Det er en sindig rettsbelæring han 
gir, punktvis og under historisk be- 
lysning fra Augustin og til nu. 
Spørsmålet er hver gang: har ana- 
lysen her bragt så meget vesentlig 
nytt som man for tiden roper op 
om? Den rolige eftertanke svarer 
omtrent for hver gang: heller ikke 
her er Freud banebrytende fremfor 
alle andre, han inngår som ledd i 
en vidt forgrenet sammenheng. — 
Dette siste uttrykk er betegnende 
for Vogts bok. Hvad den på den 
knappe plass yder, er nettop et for- 
bausende klart innblikk i sjeleforsk- 

ningens vidt forgrenede sammen- 
heng. 

Men selvfølgelig tilkjennes Freud 
og hans elever også den ære som 
tilkommer dem. Mest har 
utrettet, sier forf., for den psykolo- 
giske undersøkelsestekmikk. 

Kanskje må man kjenne en del 
til stoffet og problemene på for- 
hånd, hvis man skal ha den fulle 
glede av disse timer med Ragnar 
Vogt, men er man litt inne i saken 
fra før, da er det et i høi grad av- 
klarende samvær. Dessuten har 
Vogt stadig sine egne småiakttagel- 
ser å putte inn, enkelte ganger hele 
nyorienteringer. Og til vår for- 
nøielse blir han sommetider uventet 
ironisk, der er nogen små syler en- 
kelte steder, som stikker, — og TØø- 
ber en viss indignasjon i under- 
grunnen overfor det anmassende 
ved psykoanalysen. Se f. eks. s. 90. 
Her omtales det at man hevder at 
den som vil drive analyse på andre, 
fremfor alt først selv må være blitt 
analysert. Vogt sier: «Dette un- 
derstrekes ved en viss sekterisk en- 
sidighet». Og så kommer sylen: 
«Endnu viktigere vilde det vel være 
å kreve garantier for at analysator 
var et stort og godt menneske.» 


— På et punkt må jeg melde dis- 
sens. Det er hvor forfatteren et 
par steder i forbigående taler om 
overbevisning og tro, og sier at «på 
tankenes eller overbevisningens om- 
råde blir det som man holder fast 
ved uten motstand (uth. av mig) — 
eller efter at all motstand er over- 
vunnet — gjenstand for «tro» (s. 
10). Også et annet sted tales om 
tro som en stabilitet hos idéen. 

Her har forfatteren ikke hatt øie 
for den spending som troen alltid 
inneholder, — allerede klassisk i or- 
dene: «Jeg tror, Herre hjelp min 


Freud > 


EEE NN 

vantro». Tenk på Høffdings mot- 
to: Dyp tvil på grunnlag av ennu 
dypere tro. Eller — siden Vogt 
ofte citerer Søren Kierkegaard, så 
gå til hans uttalelse i Avsluttende 
efterskrift (s. 170 i de samlede): 
«Uten risiko ingen tro. Tro er nett- 
op motsigelsen mellem inderlighe- 
tens uendelige lidenskap og den ob- 
jektive uvisshet. Kan jeg objektivt 
gripe Gud, så tror jeg ikke; men 
nettop fordi jeg ikke kan det, der- 
for må jeg tro; og vil jeg bevare 
mig i troen, må jeg bestandig pas- 
se på, at jeg fastholder den objek- 
tive uvisshet.» 

— Riktignok supplerer Vogt med et 
uroselement i form av ønsket, men 
han har ikke gjennemarbeidet dette 
punkt. Og denne side ved troen er 
da allikevel den interessanteste 
nettop for en psykolog. 

Eiwind Berggrav. 


Gjennem Kaukasus til Volga. Av 
-— Fridtjof Nansen. Dybwads forlag 
1929, 162 sider, mange billeder. 


— Da telegrammet om Nansen kom, 
holdt jeg akkurat på å lese denne 
siste boken hans. Og på de følgen- 
de blader fulgte jeg ham selvfølge- 
jg derfor med større optatthet i 
sinnet. Men kanskje var dette nett- 
op galt, for man finner ikke Nan- 
enhjertet i denne boken; det er 
ikke det rike menneskelige ved ham 
som her trer frem. Det er mer den 
nøkterne geograf, med øiet oplatt 
for nyanser i formasjonene, eller 


Å olkets historie og raseforhold for å 
f Så raskt som denne 

Men der er noget — som ikke 
står i boken — og som efterpå slår 
en: hvor han er optatt. Optatt av 
hver stein og hver kropp og hver 
bygning han ser. Optatt med alt, 
— uwundtagen med sig selv. Tenk 
om Georg Brandes skulde beskre- 
vet en slik reise. Vi vilde ikke fått 
vite annet enn hvad Brandes så og 
gjorde og hvordan de andre hyldet 
ham. Hos Nansen er det alle de 
andre som taler og handler, mens 
han selv trer tilbake. Derfor er 
der noget velgjørende ved denne 
tørre fremstilling og denne uforsi- 
rede stil. Bare en enkelt gang mø- 
ter vi Nansens tunge pathos — når 
han taler om hungersnøden og mis- 
handlingene som har herjet disse 
egne engang. Ellers er denne hans 
reise bare en turistreise, uten no- 
gen forbindelse med hans program. 
Og så et par ganger dukker barn 
frem, — da blir forfatterens røst 
straks en fars stemme. Men andre 
av hans bøker vil meget mer enn 
denne formidle hans personlighets 
røst for eftertidens lyttende sinn. 


Eivind Berggrav. 


Kom med dissenser! 


My Hopes and Fears for The Church. 
Edited by The very Rev. H. L. 
Shephard, Dean of Canterbury. 
Murray, London 1930. 322 sider. 


Det lyder som et paradoks: la 
oss bli fri Eders enstemmige reso- 
lusjoner; vi er lei av dem; de for- 
teller oss ingen ting; de betyr in- 
gen ting og de fremmer ingen ting; 
la oss istedet få Eders dissenser! 
Fremtidens veiutstikning skjer ved 
nutidens dissenterende vota. 

'Det er til bispemøtet dette sies, 
over i England; det sies av dom- 

prosten i selve Canterbury, og han 
kaller sin bok en utfordring. Sen- 
sasjonen bølger derfor allerede om 
hans skrift. Mannen kalles av det 
store radiopublikum <«Dick Shep- 
hard», han er deres kirkelige for- 
frisker, uvørren, grei, morsom. Og 
han er sikker og djerv i sin sak. 
Er det ikke merkelig, sier The 
Dean of Canterbury, at i et kolle- 
gium kan der sitte lutter enkeltvis 
bra og modige folk, men så snart 
de blir kollegium så blir de forsik- 
tige og hensynsbelastede og lager 
nogen resolusjoner som er dødfødt 
selvfølgelige. Det verste er at de 
av kollegiet som da har latt sig 
nøitralisere, tror de har gjort et 
pliktmessig offer overfor en god 
sak. De vil ikke legge stener iveien 
for sin kirke, de vil ikke ved å væ- 
re steile bringe det gamle hjem op 
i splid, de bringer sin selvfornek- 
telse for samfundets skyld. Dette 
er det verste. For i virkeligheten 
svikter de jo nettop her alt det de 
vilde ofre sig for. Der er og må 
være en vei fremover, ikke bare en 
optråkket volte i rund ring, hvor 


vi går «i fedres spor». Og om de 
nye veier kan vi ikke straks bli 
enige alle på én gang, fordi vi 


mangler klarheten. Men enhver 
som har et syn, må frem med det. 
For i hans syn vil så andre kjenne 
sig igjen, bekreftes, opdage sam- 
fund, få livs- og trosmot. Men når 
alt slikt skal neddysses hos lederne, 
så går mange av den grunn i for- 
latthet og tåke. 

Mr. Shephard utfordrer derfor 
dem av biskopene som har et syn, 
til å dissentere og la folk se at også 
biskoper er på veiutstikning. 

Så er det ikke underlig at boken 
har vakt opsikt, og en del av dens 
tanker har også adresse videre enn 

til England. Men stort sett er 
dens bidrag — fra en rekke yngre 
kirkemenn — snevert optatt med 
årets Lambeth-konferanse. Den en- 
gelske presse har særlig festet sig 
ved Canterburyprostens eget inn- 
legg. Han har tre punkter hvor 
han mener vi må ha fått full sik- 
kerhet: 1. at kristendom og tro ik- 
ke er «en intellektuell affære, men 
først og fremst en efterfølgelse av 
Kristus i et offervillig kjærlighe- 
tens liv; 2. at skranken mellem 
kristne må rives vekk foran mnad- 
verdbordet, så anglikanere kan ta 
alle andre samfunds kristne til al- 
ters og selv gå til nadverd hos 
dem; 3. at krig er helt og fullt for- 
kastelig fra kristelig synspunkt. 
Her er brandbomber nok, og man- 


nen er typisk engelsk problemfri, 


alt er klart som solen. Men han 
undlater ikke å tende, fordi han er 
så troende selv. Og dette med 
«dissensene» er sikkert et ord i ret- 
te tid. 

Eivind Berggrav. 


Ferd eg Fest. Reiseliv i norsk saga- 
tid og middelalder. Av Sverre 
Steen. I kommisjon hos Asche- 
houg & Co., 413 sider. 


Vi som lever i det 20. århundre, 


har trodd at vi fremfor nogen har 
levet i kommunikasjonsvesenets år- 
hundre. 
sant. 


ten som nu. «Jorden rundt på 80 


hå 


Og på en viss måte er det — 
Verden har aldri vært så li- 


dager» er ikke lenger nogen rekord. 
Og der har aldri vært reist så me- 


get som nu. Men det er ikke så 
sikkert at samferdselen har større 
betydning for samfundet i vår tid 
enn den hadde i gamle dager. 
Sverre Steen viser oss iallfall i 


sitt store verk at samferdselen helt 


fn RS 


v 


fra den grå oldtid har hatt en av- 
; gjørende betydning for samfundet 
og for statsdannelsen. Landets ci- 
vile og geistlige inndeling er be- 
stemt av samferdselsforholdene som 
de var for århundrer tilbake, og 
mens kommunikasjonsvesenet har 
gjennemgått en rivende utvikling, 
er grenser og inndeling i herred, 
prestegjeld og fylker o. s. v. blitt 
som de var eller kun langsomt 
endret. 
Det er visstnok første gang der er 
— gjort forsøk på å gi en sammen- 
; hengende fremstilling av samferd- 
— selens utvikling fra de eldste tider. 
Fra den første tid er jo kildene 
* sparsomme. Det er jordfund, rune- 
innskrifter, stedsnavn. Senere fly- 
ter kildene rikeligere. Kvad og sa- 
på  gaer, kongesagaer og ættesagaer 
forteller om reiseliv; men også dis- 
se kilder må brukes med sterk kri- 
tikk. Efterhånden øker så både kil- 
— denes antall og pålitelighet. 
Nærværende anmelder har ikke 
forutsetninger til å bedømme den 
måte kildene er brukt på, men også 
en usakkyndig leser må beundre det 
| veldige materiale som er samlet og 
den skarpsindige måte det er ut- 
nyttet på. 
For alle som interesserer sig for 
dr vårt kommunikasjonsvesens historie 
- og for historisk lesning over hodet, 
vil det være en fryd å lese det fo- 
religgende verk. Der er en rikdom 
ENG oplysninger og iakttagelser, og 
det gir historiske synspunkter langt 
ut over den ramme som verkets ti- 
tel angir. 
Det er særlig samkvemmets for- 
mer ned igjennem tidene som boken 
gir et billede av og de veier sam- 
i ferdselen tok behandles bare i store 


trekk. Her må det være et rikt felt 
for videre studium og arbeide. En 

detaljundersøkelse av veienes for- 
løp, både gjennemgangsveienes og 
de lokale veiers, både sjøverts og 
landverts, vil være verdifulle bidrag 
til forståelse av vårt lands historie 
og de enkelte bygdelags historie. 
Men det er neppe én manns arbeide 
å gjøre en slik undersøkelse. Sverre 
Steen har fortjenesten av å ha tatt 
emnet op og tilrettelagt stoffet og 
metoden. Det er et godt grunnlag 
å bygge videre på. 
Hans Seip. 


Brytningene omkring Olav og Stikle- 
stad. Momenter til et opgjør foran 


jubileet. Av Eivind Berggrav. 
Asehehoug & 0Co., Oslo 1930. 
72 sider. 


Berggrav begynner sitt lille 
skrift med å si, at et folk sjelden 
er blitt innbudt til et historisk ju- 
bileum på så ugrei historisk basis 
som Norge i 1930. 

Her treffer han hvad vi alle fø- 
ler når vi står overfor Olav og 
Stiklestad. 

Ser vi hen til sagaen, merker vi 
straks at den er opblandet med le- 
gende, og ser vi hen til historiker- 
ne, er det som vi kommer op i en 
heksegryte. De befinner sig nem- 
lig i vilt slagsmål om Olavs person. 

Skal man danne sig nogen me- 
ning om hvor nutidens historiske 
forskning står når det gjelder hel- 
genkongen, må man ta hele histori- 
kerlauget for sig og psykoanalysere 
hver enkelt av dets medlemmer for 
å finne deres motiver og grunninn- 
stilling. Det er noget i denne ret- 
ning Berggrav forsøker i sin bok. 
Han lar en hel rekke av våre hi- 
storiei uttale sig dels om Olavs per- 
-son og dels om hans verk, og viser 
hvorledes den karakteristikk som 

hver enkelt av dem leverer, likeså- 
meget er en karakteristikk av ved- 
kommende historicus selv som av 
kong Olav. 

Den marxistisk anløpne historie- 
skriver ser således hele Olavs verk 
som et utslag av pengebegjærlig- 
het, den indremisjonske finner at 
Olav manglet sann omvendelse, den 
politisk innstilte ser hos denne kon- 
ge de samme egenskaper som han 
kjenner fra sin samtids brave ven- 
stremenn, den estetiserende finner 
at Olav tvertimot var opfylt av et 
stort høisinn, den til bordets gleder 
noget tilbøielige finner lutter be- 
slektede trekk hos Olav, og sådan 
fort videre. Den lille runddans 
med historikerne som man får ved 
de mange citater, som med stor 
virkning er stillet sammen, viser 
hvor usikker forskningen er. Der 
er unektelig liv over den; men, 
som Berggrav sier, der er flytte- 
sjau, ingen ting står fast, noget er 
kassert, annet er satt på loftet for- 
di det er gaat ut av kurs. Kanskje 
kommer det ned igjen siden — . 
eks. tilliten til Snorre. Men til fe- 
sten i 1930 har historikerne bare 
kaos å by oss. Ingen av dem har 
tatt sig for å rydde og samle en 
helhet for oss. 


Når historikere av fag kan lese 
så meget forskjellig ut av kildene, 
vil det nytte lite for en legmann 
å forsøke å ta sig frem gjennem 
dem. Berggrav er klar over dette 
og sier, at skal man søke å rydde 
sig nogenlunde sikker grunn for et 
personlig syn, må man trenge inn 
på Olav bakfra. 

Olav er for oss — direkte — util- 
gjengelig. Han er oss kun tilnær- 
melsesvis forståelig i begivenhete- 
nes kjede. Det som fulgte, er den 
eneste tolkning av det som var. Det 
Berggrav leverer, er kun et litet 

forsøk, en antydning; men det har 


allikevel sin interesse. Han søker 
nemlig å finne visse faste holde- 
punkter, som det jubilerende publi- 
kum kan gripe, og som man ikke 
uten videre kan slå det utav hen- 
dene. | 
Samtidig må det sies at enkelte 
historikere også har vært inne på 


den tanke at man ut fra resultate- 


ne kunde trekke slutninger tilbake; 
men der er ingen som har forsøkt 
en vurdering av Olavs verk ut fra 
religionshistoriske synspunkter. 


Berggrav setter fingeren på at — 
det står fast at 1030 er det store 


vendepunkt i vår historie. Inntryk- 
ket fra Stiklestad var noget over- 
veldende, som bunnfelte sig. Det 
var ikke noget overfladisk, 
fulgtes av tilbakeslag. Herav me- 
ner han at vi kan slutte noget om 
den kristelige påvirkning som vårt 
folk hadde vært gjenstand for. Han: 
trekker høist interessante sammen- 
ligninger med andre misjonskirker, 
bl. a. vår egen på Madagaskar. 

Religionshistorien lærer noget om 
hvilken tid det tar å kristne et folk, 
og om de reaksjoner man gjerne 
oplever. 


Vi kan i Norge se tilbakeslag ef- 
ter Håkon den gode og Olav Tryg- 
vason; men det er et fjellfast fak- 
tum at efter Stiklestad var og blev 
Norge et kristent rike, hvem så 
Olav enn var. 100 år efter hans 
død er landet organisert med et sy- 
stem av kirkesogn, som man ennu 
bygger på, og kirker, som ennu del- 
vis er i bruk. Alt dette taler ikke 
bare om tvang og ytre makt, men 
også om en sådan i det indre. Her 
må der være en sammenheng mel- 
lem årsak og virkning. Hvad man 
nu enn kan si om Olav når man 
plukker frem småtrekk som kan for- 
telle noget om hans karakter, må 


som 


DELE ET å EN 


EE 
E | | 
man efter å ha sett på det som 
vokste efter ham, uttale at han har 
Å vært et redskap, et middel for be- 
stemte krefters inntog i slektenes 
 sjelsliv. 
Han gikk over i de andre sjelene 
som det han dypest var og vilde, 
ikke som det han syntes å være. 


p H. Blom-Svendsen. 


— En fremmed i hans hus. Av Katha- 
Aschehoug & Co. 


Katharina Gjesdahl har nettop 
hjulpet mig med en brudetale, og 
% jeg sender henne herved min beste 


; takk for hjelpen. Jeg gikk og tenk- 
AI 
oe 


” ad 


Å -— rina Gjesdahl. 


f 


te på hvad jeg skulde si til et 
ukjent brudepar. Så streifet tan- 
ken Katharina Gjesdahls 2 siste bø- 
4 ker, «Toves Mann» fra 1928 og «En 
- Fremmed i hans Hus» fra iår, og 
straks hadde jeg et tema. Katha- 


Er den enslige kvinne, som ikke fikk 
være sig selv, og har begynt å ana- 
lysere ekteskapet, hvor to skal væ- 
re ett, men de er allikevel to, og 
den ene er kanskje sterk og den an- 
| å nen svak. Hvordan går det med 
den svake og med den sterke? Det 
er meget prisverdig av en kvinne- 
lig forfatter først å vise at «man- 
nen skapt av kvinnen» er en uting. 
I «Toves Mann» er Tove den ster- 
ke. Hun elsker sin mann meget, 
men i bitter egoisme. Han må bli 
— som hun vil. Denne omskapelse er 
det interessant å bivåne, men da 
begge var blitt like, må også lese- 
ren kjede sig i deres selskap. Hvis 
S pe var K. G.s Bee med boken, 
; Men om 


n vilje. 

ikke fra mig før kl. var 2 en natt. 
Og jeg la den kun bort fordi jeg 
var ferdig med den. Her er man- 
nen, en meget moderne arkitekt, 
den sterke. For å karakterisere 
ham kort, får jeg flotte mig med et 
slagord fra den aller mest moderne 
arkitektur. Han var <«funksjonal- 
ist». Denne arkitekt, hvis indre 
var blitt som de hus han bygget, 
ønsket sig en hustru som var hans. 


like, men møtte Marianne. Han 
blev hugtatt, og hun blev hans. 
hustru. Men Marianne var ikke 


moderne arkitektur. Hun var et le- 
vende menneske med sødme og øm- 
het, umiddelbar, overraskende. Fry- 
defull for ham i begynnelsen, men. 
litt efter litt irriteres han over den- 
ne fremmede som var kommet i 
hans hus, og som han aldri blev 
kvitt i sine tanker. Nå, han var 
arkitekt som hadde forandret mangt. 
et hus, han kunde vel også skape 
om en hustru. Det lyktes godt. 
Marianne var meget lydhør for ret- 
telser. Hun blev mer og mer som 
han vilde; men da hun var om- 
skapt, var hun ikke lenger den Ma- 
rianne som hadde hugtatt ham, 
nettop fordi hun var anderledes enn 
ham, Hustruen skapt av mannen 
er heller ikke bra, mener K. G. En 
hustru må også få være sig selv. 
Det skader endog ikke om hun får 
omskapt sin mann litt, når hun ba- 
re ikke vil det i egenkjærlighet. Det 
skjer i denne bok, at han blir om- 
skapt — nokså plutselig og noget 
dramatisk. Men der må kanskje 
noget av en katastrofe til, før en 
sterk mann eller en sterk hustru op- 
gir å ville skape i sitt billede. 
Der var tema for en brudetale i 
disse bøker, og der er mange kloke 
ord om det vanskelige ekteskap, som 


'både mann og hustru har godt av 


å legge sig på hjerte. 
Kristen Skjeseth. 

Dikteren Jørgen Moe av Finn Grim- 
nes, Småskrifter fra Det literatur- 
historiske seminar XXI. Utgitt 
av Francis Bull. Oslo Det 
Mallingske Bogtrykkeri. 1929. 


Blandt de norske geistlige hos 
hvem sterke kulturinteresser og 
kulturopgaver kom i kamp med kri- 
stenlivets renhet og avgjorthet og 
kallsgjerningens helhjertethet, er 
Jørgen Moe et av de beste eksem- 
påler. Få av våre diktere har løst 
en større opgave enn han, og få av 
våre aktive prester har et mere 
samlet minne som ren prest. Den 
unge lektor i Sarpsborg, Finn Grim- 
nes, har i en liten velskrevet, klar 
og dyp bok vist inn til brytningene 
i Jørgen Moes sjeleliv. Han har 
evnet å få forandret det feilaktige 
billede man kan ha fått av Moe 
som en stillferdig og kampfri idyl- 
liker, til et billede hvor motsetnin- 
genes skarphet er levende og ma- 
turlig fører inn i det siste rolige 
stadium. 

Tyngden i et arbeide som dette 
ligger selvfølgelig på den rent lit- 
terære forståelse og den historiske 
skildring. Det billede Henrik Jæ- 
ger, Kristian Elster d. y., Krogvig 
og andre har formet av Jørgen Moe, 
kommer under grundig, men beher- 
sket og tilforlatelig kritikk. Forut- 
setningene hos dikteren fra Ringe- 
rike, hans ungdoms strid og hans 
posisjon i det litterære miljø i 1830 
—1840-årene er klart tegnet. Barn- 
domsminnenes makt og deres domi- 
nerende innflytelse på Moes dikt- 
ning, både som styrke og begrens- 
ning, er å betrakte som bokens ho- 
vedmotiv. Men den senere store 
geistliges kristendom, som den vi- 
ser sig i diktningen, har også op- 
tatt forfatteren sterkt. I dette tids- 


————— == 

skrift vil hans analyse av Jørgen — 


Moes religiøse gjennembrudd og av 


den gjenspeiling som finnes i dikt — 


fra Krødsherredtiden av, ha krav 
på stor interesse. Grimnes vet hvad 
kristendom er, og derfor kan den 
skildring han gir av Moe bli rett- 
ferdig. Han ser ikke på sognepre- 
sten til Krødsherred, Drammen og 
Vestre Aker og biskopen til Kri- 


stiansand som en der faller sam-. 


men og avstumpes, men som en der 
finner sin fulleste utfoldelse. Ut- 


viklingen hos Moe fra en estetisk 


panteist, «som kun i salige Momen- 


ter af det Skjønnes Anskuelse kan 


have en Forvisning om et Hellig- 


aandens Underpant paa et Bedre», 


(Moes sammenligning med sig selv 


som en «Blomster-Ole», s. 85), til 
en helstøpt kristen er meget godt 
og sympatisk skildret: «Med den 


modne manns bitre erfaringer bak — 


sig velger han å bli barn i sitt 


gudsforhold, han velger å være en- 4 
foldig, fordi livets uforsonlige mot- 
setninger har lært ham at enfold — 


er den høieste form for visdom. 


Han kaster aldri noget blikk bak- — 


over: 
«Hvad Verden kan byde med al sin 
Bram, 


det ved jeg af det forfarne» (s. 88). å 


Prestegjerningens storhet og hel- 


lighet og kirkens centrale samle- 


makt blev det for Jørgen Moe mere — 


å leve for, enn alt det han før had- 
de samlet sig om og skapt sig et 
navn på. 


Kirkearbeidet overordnet kultur- — 
eventyrfortellerens, — 
sjelesørge- 
rens og biskopens virkeregel; over- 


arbeidet blev 
folkeminnegranskerens, 


ordning, ikke sideordning. 


Om dette skriver Finn Che 


klart og sympatisk. 
Johannes Knutzen. 

